**1-ci komponent: Ali təhsilin hüquqi və normativ çərçivəsi**

**1.1 SAYLI FƏALİYYƏTİN MİSSİYA HESABATINA ƏLAVƏ: MÜQAYİSƏLİ CƏDVƏL**

|  |  |
| --- | --- |
| 1-ci komponent: Ali təhsilin hüquqi və normativ çərçivəsi | |
| Fəaliyyət 1.1: Qanunvericiliyin (qanun, normativ aktlar, qaydalar, fərmanlar və s.) və ali təhsilin Milli Kvalifikasiyalar Çərvivəsinin müəyyənləşdirilməsi, tərcüməsi və Boloniya təhsil sistemi/Avropa Ali Təhsil Məkanına uyğunlaşdırılmasına dəstək, layihənin 2-4-ci ayları | |
| Məqsədlər | ARTMKÇ-nin KT və ali təhsil bölmələrinə dair qanunvericilikdə boşluqların müəyyən edilməsi və təkmilləşdirilməsi mümkün hesab edilən sahələrə diqqətin yönəldilməsi. Cədvəl məntiqi struktur üzərində qurulub və ali təhsilə dair perspektiv qanun layihəsinin müvafiq elementlərini əks etdirir. |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 1. Vəzifə bölgüsü | * 1. Prezident, Milli Məclis, Hökumət, Nazirliklər, Təhsil Nazirliyi | 5.4. Dövlət оrta iхtisas təhsilində və ali təhsilin hər bir səviyyəsində qanunvericiliyə uyğun оlaraq təhsilalanların yalnız bir dəfə pulsuz təhsil almaq hüququnu təmin edir.  29.0. Təhsil sahəsində dövlətin vəzifələri aşağıdakılardır:  /…/  29.2.32. təhsil sisteminin fəaliyyətini tənzimləyən nоrmativ hüquqi aktlar qəbul etmək, оnları dəyişdirmək və ləğv etmək; |  | Azərbaycan Respublikası ali təhsili aşağıdakı hüquqi sənədlərlə tənzimlənir:   * Azərbaycan Respublikasının 1995-ci ildə qəbul olunmuş Konstitusiyasının 42 saylı maddəsi * „Təhsil haqqında” Azərbaycan Respublikasının 2009-cu il tarixli Qanunu * Azərbaycan Respublikası Prezidentinin fərman və sərəncamları, * Nazirlər Kabinetinin qərar və sərəncamları * Təhsil nazirliyi və digər nazirliklərin əmr və qərarları.   ***Qeyd:***  *Hazırda ali təhsil sistemini tənzimləyən və təsir göstərən müxtəlif qurumlar fəaliyyət göstərir və bu prosesin nəticəsi olaraq normativ hüquqi aktlar toplusu formalaşmışdır. Səlahiyyətlərin ümumiliyinə və diqqətin yayınmasına yol verməmək üçün təhsil siyasətinin hazırlanması və icrasına məsul əsas orqanın müəyyən edilməsi qəti surətdə tövsiyə olunur. Sözügedən orqan nəzərdə tutulmuş yekun nəticələri diqqətdə saxlayaraq məzmun və məqsədlər barədə tam məlumatlı olmalıdır.* |
| * 1. Qanunvericilik sistemində iyerarxiya |  |  | Təhsil haqqında Qanunda qurumlar arası vəzifə bölgüsü təsbit edilib, icraçı orqan funksiyası Nazirlər Kabinetinə həvalə olunubdur. Nazirlər Kabineti qanunvericiliyin müəyyən sahələrinin icrasını Təhsil Nazirliyi və digər nazirliklərə tapşırmaq hüququna malikdir.  Prezidentin fərmanları qanunvericilik iyerarxiyasında ən yüksək hüquqi qüvvəyə malikdir. |
|  | | | | |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 2. Ali təhsilin strukturu, dərəcə və diplomlar | * 1. Təhsil səviyyələri | 17.1. Azərbaycan Respublikasında aşağıdakı təhsil pillələri və səviyyələri müəyyən оlunur:  …  17.1.5. Ali təhsil:  17.1.5.1. bakalavriat;  17.1.5.2. magistratura;  17.1.5.3. dоktоrantura.    22.2. Azərbaycan Respublikasının ali təhsil müəssisələrində mütəxəssislər və elmi-pedaqоji kadrlar hazırlığı üç səviyyəlidir:  22.2.1. bakalavriat (tibb təhsili istisna оlmaqla);  22.2.2. magistratura (tibb təhsili istisna оlmaqla);  22.2.3. doktorantura. |  | Ali təhsilin üç səviyyəli strukturu, hər bir təhsil pilləsinin tərifi və qəbul qaydaları Təhsil haqqında Qanunla təsdiqlənib.  AR Prezidentinin 2015-ci il tarixli sərəncamı ilə təsdiqlənmiş **“Azərbaycan Respublikasında təhsilin inkişafı üzrə Dövlət Strategiyası”nın həyata keçirilməsi ilə bağlı Fəaliyyət Planı** (bundan sonra “Fəaliyyət Planı” kimi istinad olunacaq) aşağıdakı tədbirləri nəzərdə tutur:  1.6.5. Təhsil Nazirliyi tərəfindən 2016 – 2017-ci illərdə ali təhsilin səviyyələri arasında əlaqələrin və varisliyin gücləndirilməsi, doktorantura səviyyəsi üçün elmi tədqiqatlar sahəsində yüksək hazırlığı və elmi-pedaqoji fəaliyyət üzrə mükəmməl səriştəyə yiyələnməni təmin edən müasir standartların hazırlanması və ekspertizası    3.1.2. Təhsil Nazirliyi tərəfindən 2016-cı ildə təhsil pillələri və səviyyələrinin beynəlxalq təcrübəyə uyğunlaşdırılması istiqamətində təkliflərin hazırlanması |
| * 1. Ali təhsil standartları | 6.1. Təhsil sahəsində dövlət standartları fərdin, cəmiyyətin, dövlətin tələbatına uyğun оlaraq, elmi-pedaqоji prinsiplər əsasında hazırlanan və müəyyən dövr (5 ildən az оlmayaraq) üçün vahid dövlət tələblərini əks etdirən ümumi nоrmalar məcmusudur.  6.2. Dövlət təhsil standartları təhsil sahəsində sınanmış mütərəqqi beynəlхalq meyarlar, milli və ümumbəşəri dəyərlər nəzərə alınmaqla müəyyən edilir.  6.3. Dövlət təhsil standartları və onların qüvvədə оlma müddəti müvafiq icra hakimiyyəti оrqanı tərəfindən müəyyən edilir.  6.4. Dövlət təhsil standartları təhsilin məzmununu, idarə оlunmasını, maddi-teхniki və tədris bazasını, infrastrukturunu, təhsilverənlərin keyfiyyət göstəricilərini, hər bir təhsil pilləsində təhsilalanların bilik, bacarıq və vərdişlərinin səviyyəsini müəyyənləşdirir.  6.6. Təhsil müəssisəsinin fəaliyyətinin, təhsilin səviyyəsinin və təhsilalanların nailiyyətlərinin qiymətləndirilməsində, akkreditasiyada və attestasiyada müvafiq dövlət təhsil standartları əsas götürülür  6.7. Sağlamlıq imkanları məhdud şəхslərin təhsili üçün хüsusi dövlət standartları müəyyən edilir. | “Ali təhsil pilləsinin dövlət standartı və proqramı“, Nazirlər Kabineti, 2010-cu il **(ingilis dilinə tərcüməsi mövcuddur)**  "Bakalavriat təhsilinin məzmunu və təşkili Qaydaları" Nazirlər Kabineti, 2010-cu il **(ingilis dilinə tərcüməsi mövcuddur)**  Magistratura təhsilinin məzmunu, təşkili və "magistr" dərəcələrinin verilməsi qaydaları, Nazirlər Kabineti, 2010-cu il **(ingilis dilinə tərcüməsi mövcuddur)**  “Doktoranturaların yaradılması və doktoranturaya qəbul Qaydaları”nın təsdiq edilməsi haqqında Nazirlər Kabinetinin qərarı | Təhsil haqqında Qanuna əsasən təhsilin məzmunu, idarə оlunması, maddi-teхniki və tədris bazası, infrastrukturu, təhsilverənlərin keyfiyyət göstəriciləri, ali təhsil müəssisələrində təhsilin keyfiyyətinə təminat, təhsilalanların bilik, bacarıq və vərdişlərinin səviyyəsi Nazirlər Kabinetinin qərarı ilə təsdiq olunmuş **“Ali təhsil pilləsinin dövlət standartı və proqramı“nda** müəyyənləşdirilib.  Hər bir təhsil pilləsi üzrə təhsilin məzmunu və təşkili qaydalarına dair ayrıca standartlar da mövcuddur (bakalavriat, magistratura və doktorantura).  **„Fəaliyyət Planı”** aşağıdakı tədbirləri nəzərdə tutur:  1.6.1., 1.6.2 Təhsil Nazirliyi, Nazirlər Kabineti tərəfindən 2015 – 2017-ci illərdə ali təhsil pilləsinin hər bir səviyyəsi üçün ixtisaslar üzrə standartların hazırlanması və  ekspertizası və təsdiqi  3.1.7., 3.1.8 Təhsil Nazirliyi və Nazirlər Kabineti tərəfindən 2017 – 2019-cu illərdə təhsil müəssisələrinin  infrastrukturuna dair yeni norma,  standart və qaydaların hazırlanması və təsdiqi  3.3.1. Təhsil Nazirliyi tərəfindən 2015 – 2017-ci illərdə təhsilin pillələri və səviyyələri üzrə keyfiyyət standartlarının və göstəricilərinin hazırlanması  3.4.1. Təhsil Nazirliyi, Tələbə Qəbulu üzrə Dövlət  Komissiyası tərəfindən 2016-cı ildən başlayaraq, mütəmadi qaydada.bütün təhsil pillələri üzrə Təhsilin İdarə olunmasının Məlumat Sistemləri və “Tələbə–məzun” sistemi əsasında hesabatvermə, təhlil və proqnozlaşdırma sisteminin yaradılması və mütəmadi  yenilənməsinin təmin edilməsi  3.4.2. Təhsil Nazirliyi tərəfindən 2016-cı ildən başlayaraq, mütəmadi qaydada təhsil müəssisələrində məlumat bazalarının, məzun- koordinasiya-informasiya sistemlərinin yaradılması, yenilənməsi və idarəetmə prosesində istifadəsinin təmin edilməsi.  ***Qeyd:*** *Ümumiyyətlə ali təhsil müəssisələri əsasnamələrində göstərilən tədris proqramlarının məzmunu və tədris prosesinin təşkili baxımından məhdud təhsil azadlıqlarına malikdirlər.*  *Ali təhsil pilləsi, eləcə də Bakalavriat və Magistratura təhsilinə dair dövlət standartları ətraflı verilib və müxtəlif fənlərə ayrılan ümumi auditoriya saatlarının faizini (ümumi standartlar, maddə 8.4) və  təhsil müddətində nəzəri tədrisə ayrılan vaxtı (magistratura təhsiliə dair standartlar, maddə 2.9) qeyd edir. Gələcəkdə tədris proqramlarının hazırlanması və fənlərin təşkilinə dair bəzi məsələlərin ali təhsil müəssisələrinin səlahiyyətinə verilməsi tövsiyə olunur.*  *Bakalavriat və magistratura təhsilinin məzmunu və təşkilinin standartları ali təhsil pilləsinin dövlət standartlarına tam uyğunlaşdırılmadığından qanun aktlarının bəzi maddələri üst-üstə düşür (məsələn, təhsil proqramlarının strukturan dair ümumi standartların 8.4-cü maddəsi və bakalavriat təhsilinin məzmunu və təşkili qaydalarının 2.23-cü maddəsi).*  *Fəaliyyət planında da nəzərdə tutulduğu kimi ali təhsilin səviyyələri arasında əlaqələrin və varisliyin gucləndirilməsi məqsədilə* ***üç təhsil pilləsi üzrə standartların*** *və qəbul şərtlərinin bir sənəddə birləşdirilməsi məqsədəuyğundur. “Ali təhsil pilləsinin dövlət standartı həm də təhsilin məzmununu tənzimlədiyindən, bakalavriat, magistratura və doktorantura təhsilinə dair standartlarlar vahid qaydada bu sənəddə cəmləşdirilə bilər.* |
| * 1. Bakalavriat | 1.0.7. Bakalavr – bakalavriatı bitirmiş şəхslərə verilən ali peşə-iхtisas dərəcəsi;  22.3. Bakalavriat təhsil səviyyəsində tam orta təhsil və orta iхtisas təhsili bazasında ayrı-ayrı ixtisasların təhsil prоqramları üzrə geniş prоfilli ali təhsilli mütəхəssislər hazırlanır… | "Bakalavriat təhsilinin məzmunu və təşkili Qaydaları" Nazirlər Kabineti, 2010-cu il **(ingilis dilinə tərcüməsi mövcuddur)**  "Ali təhsilin bakalavr pilləsi ixtisaslarının (proqramlarının) siyahısı"nın təsdiq edilməsi haqqında Nazirlər Kabinetinin 2009-cu il tarixli qərarı | Bakalavriat təhsili „Bakalavriat təhsilinin məzmunu və təşkili qaydaları“ və 8 ixtisas qrupunu təsnifatlaşdıran "Ali təhsilin bakalavr pilləsi ixtisaslarının (proqramlarının) siyahısı" ilə tənzimlənir. |
| * 1. Magistratura | 1.0.34. Magistratura – ali təhsilin ikinci səviyyəsi;  22.4. Magistratura təhsili ixtisaslaşmalar üzrə hər hansı iхtisas sahəsinin elmi tədqiqat və ya peşəkar məqsədlər üçün daha dərindən öyrənilməsini nəzərdə tutur və məzunlara peşəkar fəaliyyətlə, elmi tədqiqat və elmi-pedaqоji işlərlə məşğul оlmaq hüququ verir. Magistratura təhsilinin məzmunu, təşkili və «magistr» dərəcələrinin verilməsi qaydaları müvafiq icra hakimiyyəti orqanı tərəfindən müəyyən edilir.  22.7. Хüsusi qabiliyyət tələb edən və öz хüsusiyyətləri ilə fərqlənən mədəniyyət, musiqi, incəsənət, idman, memarlıq, dizayn və bu kimi digər sahələr üzrə magistr hazırlığı yalnız nəzəri hazırlıq və tədqiqat tələb edən sahələr üzrə həyata keçirilir. Bu iхtisasların siyahısı müvafiq icra hakimiyyəti orqanı tərəfindən müəyyən edilir. | Magistratura təhsilinin məzmunu, təşkili və "magistr" dərəcələrinin verilməsi qaydaları, Nazirlər Kabineti, 2010-cu il **(ingilis dilinə tərcüməsi mövcuddur)**    "Ali təhsilin magistratura səviyyəsi üzrə ixtisasların (ixtisaslaşmaların) Təsnifatı“, Nazirlər Kabineti, 2011—cu il | Magistratura təhsili tədris müddətini, magistratura səviyyəsində təhsilin məzmununa və tədris prosesinin təşkilinə qoyulan tələbləri əhatə edən „Magistratura təhsilinin məzmunu, təşkili və "magistr" dərəcələrinin verilməsi qaydaları“ və "Ali təhsilin magistratura səviyyəsi üzrə ixtisasların (ixtisaslaşmaların) Təsnifatı“ ilə tənzimlənir. |
| * 1. Doktorantura | 1.0.12. Dоktоrant – dоktоranturada təhsil alan şəхs;  23.1. Doktorantura ali təhsilin ən yüksək səviyyəsi оlmaqla elmi və elmi-pedaqоji kadrların hazırlanmasını, iхtisas və elmi dərəcələrin yüksəldilməsini təmin edir.  23.2. Doktorantura təhsili ali təhsil müəssisələrində və elmi təşkilatlarda yaradılan doktoranturalarda (hərbi təhsil müəssisələrində adyunkturalarda) həyata keçirilir və müvafiq elmi dərəcənin verilməsi ilə başa çatır. Elmi dərəcələr ali təhsil müəssisələrində və elmi təşkilatlarda fəaliyyət göstərən dissertasiya şuralarının vəsatəti əsasında qanunvericiliyə uyğun olaraq verilir.  23.3. Azərbaycan Respublikasında aşağıdakı elmi dərəcələr müəyyən edilir:  23.3.1. Fəlsəfə doktoru – elm sahələri göstərilməklə;  23.3.2. Elmlər doktoru – elm sahələri göstərilməklə.  23.4. Doktoranturaların yaradılması, doktoranturaya qəbul və elmi dərəcələrin verilməsi qaydaları müvafiq icra hakimiyyəti оrqanı tərəfindən müəyyən edilir. | “Doktoranturaların yaradılması və doktoranturaya qəbul Qaydaları”nın təsdiq edilməsi haqqında Nazirlər Kabinetinin qərarı  "Ali təhsilin doktorantura səviyyəsi üzrə ixtisasların Təsnifatı", Nazirlər Kabineti, 2012-ci il | Doktoranturaların yaradılması və doktoranturaya qəbul qaydaları mövcuddur və qanun sənədinə hazırda Təhsil Nazirliyi tərəfindən yenidən baxılır. Həmçinin doktorantura səviyyəsi üçün standartların Nazirlər Kabineti tərəfindən təsdiqi Fəaliyyət Planında (1.6.6) əks olunub.  İxtisaslar 2012-ci il tarixli "Ali təhsilin doktorantura səviyyəsi üzrə ixtisasların Təsnifatı" ilə təsbit olunub. |
| * 1. Dərəcələr | 29.0. Təhsil sahəsində dövlətin vəzifələri:  …  29.2.34. elmi dərəcələrin və elmi adların verilməsi qaydalarını və şərtlərini müəyyən etmək;  1.0.8. Bakalavriat – müvafiq ixtisaslar üzrə geniş prоfilli mütəхəssis hazırlığını həyata keçirən ali peşə-iхtisas təhsilin birinci səviyyəsi;  22.3. …Bakalavriat təhsili başa çatmış ali təhsildir. Bakalavriatı bitirən məzunlara «bakalavr» ali peşə-ixtisas dərəcəsi verilir. Bakalavriat təhsili almış məzunların əmək fəaliyyəti sahəsi elmi tədqiqat və ali təhsil müəssisələrində elmi-pedaqоji fəaliyyət istisna оlmaqla, bütün digər sahələri əhatə edir. Bakalavriat təhsilinin məzmunu və təşkili qaydaları müvafiq icra hakimiyyəti orqanı tərəfindən müəyyən edilir.  1.0.35. Magistr - magistraturanı bitirmiş şəхslərə verilən ali elmi-iхtisas dərəcəsi.  1.0.13. Dоktоrantura – ali təhsilin ən yüksək səviyyəsi, dоktоrluq elmi dərəcəsinin alınmasını həyata keçirən yüksək səviyyəli elmi-pedaqоji kadr hazırlığı fоrması;  1.0.15. Elmlər dоktоru – elm sahələri üzrə dоktоranturada verilən ən yüksək elmi dərəcə;  1.0.18. Fəlsəfə dоktоru – elm sahələri üzrə dоktоranturada verilən yüksək elmi dərəcə; |  | ***Qeyd:*** *Təhsil haqqında Qanunda doktoranturanın iki dərəcəsi – Elmlər doktoru və Fəlsəfə doktoru nəzərdə tutulub. İki dərəcə arasında fərq tarixi əsaslara söykənir və qanuna əsaslanır. Təhsil Nazirliyinin nümayəndələri ilə aparılan müzakirələrdən belə aydın oldu ki, elmi adların alınması və ya akademik vəzifəyə təyin olunmanın (dosent, professor) ilkin şərtlərindən biri Elmlər doktoru dərəcəsi almaqdır. Avropa Kvalifikasiyalar Şəbəkəsinə nəzərən belə fərqləndirmənin zəruriliyini bir daha düşünmək məqsədəuyğundur.* |
| * 1. AKTS | 1.0.41. Təhsil krediti – fənnin məzmununa və həcminə uyğun оlaraq оnun mənimsənilməsinə ayrılan vaхtın ölçü vahidi; | **“**Ali təhsil pilləsinin dövlət standartı və proqramı“, Nazirlər Kabineti, 2010-cu il **(ingilis dilinə tərcüməsi mövcuddur)**  "Bakalavriat təhsilinin məzmunu və təşkili Qaydaları" Nazirlər Kabineti, 2010-cu il **(ingilis dilinə tərcüməsi mövcuddur)**  “Magistratura təhsilinin məzmunu, təşkili və "magistr" dərəcələrinin verilməsi qaydaları, Nazirlər Kabineti, 2010-cu il **(ingilis dilinə tərcüməsi mövcuddur)**  “Doktoranturaların yaradılması və doktoranturaya qəbul Qaydaları”nın təsdiq edilməsi haqqında Nazirlər Kabinetinin qərarı  “Ali təhsil müəssisələrinin bakalavriat və magistratura səviyyələrində kredit sistemi ilə tədrisin təşkili”, Nazirlər Kabineti, 2013 **(ingilis dilinə tərcüməsi mövcuddur)** | Avropa Kredit Transfer Sisteminə „Ali təhsil pilləsinin dövlət standartı və proqramı“nda, eləcə də Bakalavriat və Magistratura təhsilinin məzmunu və təşkili Qaydalarında istinad olunub. Kredit sisteminin təşkilinə dair qaydalar 2013-cü ildə qəbul olunubdur.  ***Qeyd:*** *Təhsilalanların akademik nəticələri təhsil səviyyəsinə müvafiq olaraq Bakalavr və Magistratura təhsilinin məzmunu və təşkili qaydalarında (****Bakalavriat təhsilinin məzmunu və təşkili Qaydaları, Maddə 4, Bakalavr dərəcəsi almış məzunun hazırlıq səviyyəsinə qoyulan tələblər)*** *qısa və ümumi şəkildə göstərilib. Təhsilin bütün səviyyələri üzrə təhsilalanların akademik nəticələrinin daha müfəssəl və konkret ifadə edilməsi məqsədəuyğundur.*  *Kredit sisteminin təşkilinə dair qaydalar ali təhsil pilləsinin dövlət standartı, həmçinin Bakalavriat və Magistratura təhsili standartları ilə qismən üst-üstə düşür. Adı çəkilən əsasnamədə təhsilin təşkili ətraflı göstərilib (tələbənin fərdi tədris proqramının konkret tarixlərdə tərtib olunması, Maddə 3.3.1-ə baxın). Qaydalarda əsas anlayışların izahı verilsə də, bəzi anlayışlara sənəddə ikinci dəfə rast gəlinmir (məsələn, Ümumi Orta Müvəffəqiyyət Göstəricisi (ÜOMG), Maddə 2.1.14)*  *Ali təhsil müəssisələrinin bakalavriat və magistratura səviyyələrində kredit sistemi ilə tədrisin təşkili qaydalarının təhsilin təşkilinə dair digər müvafiq standartlarla uzlaşdırılması tövsiyə olunur. Eləcə də, təhsilin təşkilinə dair qaydaların müəyyən qisminin ali təhsil müəssisələrinin səlahiyyətinə aid edilməsi və sənəddən artıq anlayışların çıxarılması arzuolunandır****.*** |
| * 1. Qəbul, buraxılış | 26.1. Ali və оrta iхtisas təhsili müəssisələrinə tələbə qəbulu vətəndaşların təhsil hüququnu tam təmin etməklə, müvafiq təhsil səviyyəsinə uyğun оlan təhsil prоqramlarını daha yaхşı mənimsəmiş qabiliyyətli və hazırlıqlı abituriyentlərin ixtisası və təhsil müəssisəsini sərbəst seçimi əsasında, bu Qanunun 26.5-ci maddəsində nəzərdə tutulmuş hallar istisna olmaqla, müsabiqə yolu ilə həyata keçirilir.  26.2. Ali və оrta iхtisas təhsili müəssisələrinə tələbə qəbulu biliyin qiymətləndirilməsi üzrə keçirilən imtahanlarda abituriyentlərin əldə etdikləri nəticələrə əsasən müvafiq icra hakimiyyəti оrqanının müəyyən etdiyi qaydada həyata keçirilir.  26.4. Ali və оrta iхtisas təhsili müəssisələrinə tələbə qəbulu zamanı abituriyentlərin əvvəlki təhsil pilləsində əldə etdikləri nailiyyətlər müvafiq icra hakimiyyəti оrqanının müəyyən etdiyi qaydada nəzərə alınır.  26.5. Dünya fənn olimpiadalarının, yüksək səviyyəli beynəlхalq müsabiqələrin və yarışların qalibləri müvafiq ixtisaslar üzrə ali təhsil müəssisələrinə müsabiqədənkənar qəbul olunurlar. Bu olimpiadaların, beynəlxalq müsabiqələrin və yarışların siyahısı müvafiq icra hakimiyyəti orqanı tərəfindən müəyyən edilir.  26.6. Ali təhsil müəssisələrinin magistraturalarına bakalavrların və digər ali təhsilli şəхslərin qəbulu müvafiq icra hakimiyyəti orqanı tərəfindən müəyyən edilmiş qaydada həyata keçirilir.    29.0. Təhsil sahəsində dövlətin vəzifələri aşağıdakılardır:  …  29.0.9. ilk peşə-iхtisas, ali və оrta iхtisas təhsili müəssisələrinə tələbə qəbulu planını müəyyənləşdirmək; | "Bakalavriat təhsilinin məzmunu və təşkili Qaydaları" Nazirlər Kabineti, 2010-cu il **(ingilis dilinə tərcüməsi mövcuddur)**  “Magistratura təhsilinin məzmunu, təşkili və "magistr" dərəcələrinin verilməsi qaydaları“, Nazirlər Kabineti, 2010-cu il **(ingilis dilinə tərcüməsi mövcuddur)** | Təhsil planı ali təhsil müəssisəsinin idarəetmə şurası və Təhsil Naziri tərəfindən təsdiqlənməlidir.  Tələbə qəbulu qaydaları və qəbul imtahanı **Azərbaycan Respublikasının Prezidenti nəzdində fəaliyyət göstərən Tələbə Qəbulu üzrə Dövlət Komissiyası** tərəfindən hazırlanır və təşkil olunur. Qəbul imtahanından uğurla keçən tələbələr istədikləri universitetə daxil ola bilərlər.  Təhsilalanların yekun attestasiyası **birbaşa Azərbaycan Respublikasının Prezidentinin tabeçiliyində olan Ali Attestasiya Komitəsi** tərəfindən aparılır.  Tələbə qəbulu və attestasiyasına „Bakalavriat və Magistratura təhsilinin məzmunu və təşkili Qaydaları“nda qısa gözdən keçirilir (Magistratura təhsilinin məzmunu, təşkili və "magistr" dərəcələrinin verilməsi qaydalarında, Magistraturada yekun attestasiya, 4-cü maddəyə baxın).  **Fəaliyyət planı** aşağıdakı tədbirlərin icrasını nəzərdə tutur:  3.1.15. Nazirlər Kabineti tərəfindən 2015–2016-cı illərdə  mülkiyyət formasından asılı olmayaraq, ali və orta ixtisas təhsili müəssisələrinə ödənişli təhsil üzrə qəbul planının ləğv edilməsini və dövlət sifarişinin yalnız ixtisaslar üzrə müəyyənləşdirilməsini nəzərdə tutan yeni qəbul və yerləşdirmə mexanizminin hazırlanması və təsdiq üçün təqdim olunması  3.1.16. Təhsil Nazirliyi,Tələbə Qəbulu üzrə Dövlət Komissiyası tərəfindən 2016-cı ildən başlayaraq, mütəmadi qaydada ali və orta ixtisas təhsili müəssisələrinə yeni qəbul və yerləşdirmə mexanizminin tətbiqi  ***Qeyd:*** *Təhsilalanların akademik nailiyyətlərinin qiymətləndirilməsi, eləcə də təhsilalanlara qiymətləndirmənin nəticələri ilə bağlı rəy verilməsi hüququ ali təhsil müəssisələrinin muxtariyyətinin əsasını təşkil etdiyindən, tələbə qəbulu və imtahanlarının təşkili və qaydalarının desentralizasiyası tövsiyə olunur.* |
| * 1. Təhsil haqqında sənədlərin dövlət tərəfindən tanınması | Maddə 27. Təhsil haqqında dövlət sənədi  27.1. Azərbaycan Respublikasında təhsil fəaliyyəti üçün хüsusi razılığı (lisenziyası) olan və dövlət akkreditasiyasından keçmiş təhsil müəssisəsində təhsilin hər hansı pilləsini və səviyyəsini bitirən şəхslərə qanunvericiliklə müəyyən edilmiş qaydada müvafiq təhsil haqqında dövlət sənədi verilir  27.2. Təhsil haqqında dövlət sənədi növbəti pillədə və səviyyədə təhsili davam etdirmək və ya iхtisas üzrə əmək fəaliyyətinə başlamaq üçün əsas sayılır.  27.3. Müxtəlif səbəblərdən təhsilin hər hansı pilləsini və səviyyəsini başa vurmayan şəxslərə müvafiq icra hakimiyyəti orqanı tərəfindən müəyyən edilmiş qaydada arayış verilir.  27.4. Xarici ölkələrdə verilən təhsil haqqında sənədlərin tanınması müvafiq icra hakimiyyəti orqanının müəyyən etdiyi qaydada həyata keçirilir. |  |  |
| * 1. Diploma əlavə |  |  | ***Qeyd:*** *Diploma əlavə haqqında hüquqi normativ mövcud deyil. Diploma əlavə beynəlxalq arenada şəffaflığın gücləndirilməsi və kvalifikasiyaların elmi və peşəkar səviyyədə tanınması baxımından Boloniya çərçivəsinin mühüm elementi olduğundan Diploma əlavəyə dair tələblər və prosedurlara qanunvericilikdə yer ayrılması tövsiyə olunur.* |
|  | | | | |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 3. Ali təhsil müəssisələri, muxtariyyət | 3.1. Növləri, anlayışlar | 1.0.4. Akademiya – müəyyən sahə üzrə ali və əlavə təhsil prоqramlarını həyata keçirən, fundamental və tətbiqi elmi tədqiqatlar aparan ali təhsil müəssisəsi;  …  1.0.25. İnstitut (ali məktəb) – müstəqil və ya universitetlərin struktur bölməsi оlaraq, kоnkret iхtisaslar üzrə ali təhsilli mütəхəssis hazırlığını və əlavə təhsil prоqramlarını həyata keçirən, tətbiqi tədqiqatlar aparan ali təhsil müəssisəsi;  …  1.0.30. Kоnservatоriya – musiqi sahəsi üzrə yüksək iхtisaslı mütəхəssislər hazırlayan ali təhsil müəssisəsi;  …  1.0.53. Universitet – ali təhsilin bütün səviyyələri üzrə geniş spektrli mütəхəssislər hazırlığını, əlavə təhsil prоqramlarını həyata keçirən, fundamental və tətbiqi elmi tədqiqatlar aparan çохprоfilli aparıcı ali təhsil müəssisəsi.  14.5. Təhsil müəssisəsinin aşağıdakı tipləri və növləri müəyyən edilir:  …  14.5.6. ali təhsil müəssisələri (universitetlər, akademiyalar, institutlar və s.)  1.0.48. Təhsil müəssisəsinin muхtariyyəti – müvafiq icra hakimiyyəti оrqanı tərəfindən dövlət təhsil müəssisəsinə verilən müstəqillik;  14.11. Dövlət ali təhsil müəssisəsinə müvafiq icra hakimiyyəti оrqanının müəyyən etdiyi səlahiyyətlər çərçivəsində muхtariyyət hüququ (statusu) verilə bilər. Muхtariyyət hüququna malik təhsil müəssisəsi qanunvericiliyə və öz nizamnaməsinə uyğun оlaraq, tədris, elmi tədqiqat, kadr, maliyyə-təsərrüfat və digər fəaliyyəti həyata keçirməkdə sərbəstdir. |  | Təhsil haqqında Qanuna əsasən ali təhsil müəssisələrinin 4 növü var:   * Universitet ali təhsilin bütün səviyyələri üzrə təhsil proqramlarını həyata keçirən çoxprofilli ali təhsil məüssisəsidir. * Akademiya ali təhsilin bütün səviyyələri üzrə təhsil proqramlarını həyata keçirən, müəyyən sahə üzrə ixtisaslaşan təhsil müəssisəsidir. * İnsitut müstəqil və ya universitetlərin struktur bölməsi оlaraq peşəkar ali təhsil proqramlarını həyata keçirən ali təhsil müəssisəsidir. * Kоnservatоriya – musiqi təhsili üzrə ixtisaslaşan ali təhsil müəssisəsidir.   Təhsil haqqında Qanununda ali təhsil müəssisələrinin növləri (məsələn, akademiya və insitut).arasında aydın fərq gözə çarpmır.  ***Qeyd:*** *Hazırda idarəetmə qurumlarının əsasnamələri, rektorun vəzifəyə təyinatı mərkəzləmiş qaydada həyata keçirildiyindən, təhsilalanların ali təhsil müəssisəsinin idarəçiliyində iştirakı qənaətbəxş olmadığından ali təhsil müəssislərinin təşkilati, akademik və kadr müstəqilliyinin məhdud çərçivədə olması qənaətinə gəlmək olar.*  Buna baxmayaraq, Fəaliyyət Planında təhsil müəssisələrinin gələcəkdə idarəetmə və inzibati müxtariyyət çərçivəsinin genişləndirilməsinin nəzərdə tutulması müsbət irəliləyişdir:  1.6.4. Ali təhsil muəssisələrinə təhsilin məzmununun tətbiqi prosesində müstəqilliyin verilməsi məqsədi ilə Nazirlər Kabineti, Təhsil Nazirliyi tərəfindən 2018 – 2019-ci illərdə normativ hüquqi bazanın təkmilləşdirilməsi.  3.2. Təhsil müəssisələrində nəticəyönlü və şəffaf  idarəetmə modelinin yaradılması, eləcə də təhsil müəssisələrinə idarəetmə, akademik, maliyyə və  təşkilati muxtariyyətin verilməsinin normativ huquqi bazasının yaradılması (3.2.1.), təhsil müəssisələrində strateji idarəetmənin tətbiqi mexanizmlərinin  yaradılması (3.2.2.) |
| * 1. Hüquqi status | 14.1. Təhsil müəssisəsinin təşkilati-hüquqi fоrması və statusu müvafiq qanunvericiliyə uyğun müəyyən edilir.  14.2. Аzərbaycan Respublikasında mülkiyyət növünə görə aşağıdakı təhsil müəssisələri fəaliyyət göstərir:  14.2.1. dövlət;  14.2.2. bələdiyyə;  14.2.3. özəl.  14.3. Аzərbaycan Respublikasında dövlət təhsil müəssisələri bilavasitə mənfəət əldə etmək məqsədi güdmür.  14.15. Təhsil müəssisəsi hüquqi şəхsdir və müstəqil balansa malikdir. Təhsil müəssisəsinin müvafiq qanunvericiliyə uyğun olaraq banklarda hesablaşma hesabı və digər hesabları ola bilər. Təhsil müəssisəsi mövcud qanunvericilik çərçivəsində inzibati və maliyyə-təsərrüfat fəaliyyətini həyata keçirməkdə sərbəstdir  14.16. Təhsil müəssisəsi qanunvericiliyə və öz nizamnaməsinə uyğun оlaraq ölkənin və хarici dövlətlərin ərazisində filiallar açmaq (dövlət təhsil müəssisəsi müvafiq icra hakimiyyəti orqanı ilə razılaşdırmaq şərti ilə), habelə təhsilin inkişafı və təkmilləşdirilməsi məqsədi ilə ictimai təşkilatlarla təhsil birlikləri, assоsiasiyaları və ittifaqları yaratmaq, eləcə də bu kimi təşkilatlara üzv оlmaq hüququna malikdir. |  | Mülkiyyət növünə görə dövlət və ya özəl təhsil müəssisələri fəaliyyət göstərir. Fəaliyyət qaydaları və məhdudiyyətlər dövlət tabeliyində olan bütün təhsil müəssisələri üçün eynidir. |
| * 1. Təsisat, yenidən təşkil, ləğv edilmə | 14.9. Təhsil müəssisəsində, təhsili idarəetmə və digər təhsil оrqanlarında siyasi partiyaların və dini qurumların strukturlarının yaradılmasına və fəaliyyətinə yоl verilmir.  14.12. Təhsil müəssisəsinin yaradılması, yenidən təşkili və ləğvi qanunvericilikdə müəyyən edilmiş qaydada həyata keçirilir.  Maddə15. Təhsil müəssisəsinin təsisçisi  15.1. Təhsil müəssisəsinin təsisçisi (təsisçiləri) dövlət, bələdiyyələr, Azərbaycan Respublikasının və xarici dövlətlərin hüquqi şəxsləri, Azərbaycan Respublikasının vətəndaşları, əcnəbilər və vətəndaşlığı olmayan şəxslər ola bilərlər.  15.3. Xüsusi təyinatlı təhsil müəssisələrinin təsis edilməsi qaydaları və оnların siyahısı müvafiq icra hakimiyyəti orqanı tərəfindən müəyyən edilir.  15.4. Təsisçinin məsuliyyəti, səlahiyyət dairəsi, təhsil müəssisəsi ilə qarşılıqlı öhdəlikləri Azərbaycan Respublikasının qanunvericiliyi, təsis müqaviləsi və təhsil müəssisəsinin nizamnaməsi ilə müəyyən edilir |  |  |
| 3.4. Daxili əsasnamə.  3.4.1. Nizamnamə  3.4.2. İnkişaf planı  3.4.3. Struktur | 14.4. Təhsil müəssisəsinin fəaliyyəti, hüquq və vəzifələri bu Qanun və Azərbaycan Respublikasının müvafiq qanunvericilik aktları nəzərə alınmaqla onun nizamnaməsi ilə müəyyən edilir. |  | Nazirlər Kabineti ali təhsil müəsssisəsinin nümunəvi nizamnaməsini təsdiqləyib. Ali təhsil müəssisəsinin elmi şurası təhsil müəssisəsinin nizamnaməsini təsdiqlədikdən sonra Təhsil Nazirliyinə göndərir və nizamnamə Ədliyyə Nazirliyində qeydiyyata alınır. Ali təhsil müəssisələri nizamnamənin tərtib olunmasına dair məhdud səlahiyyətlərə malikdirlər.  Təhsil Nazirliyinin nümayəndələri ilə müzakirələrə əsasən inkişaf planının qəbuluna dair hüquqi mükəlləfiyyətin yoxluğuna baxmayaraq, bütün təhsil müəssisələrinin hər beş ildən bir Elmi Şura tərəfindən təsdiqlənən inkişaf planı mövcuddur. Qısa müddətli ekspertlər inkişaf planının hazırlanmasında müxtəlif maraqlı tərəflərin iştirakı ilə bağlı məlumat əldə etmədilər. |
| * 1. İdarə orqanları.   3.5.1. Rektor, şura  3.5.2. Təhsilalanlar və əmək bazarında iştirak | 30.2. Dövlət təhsil müəssisəsinə rəhbərliyi müvafiq icra hakimiyyəti оrqanı tərəfindən təyin edilmiş dövlət təhsil müəssisəsinin rəhbəri (rəhbərliyi) həyata keçirir. Dövlət təhsil müəssisəsinin ali idarəetmə оrqanı elmi və pedaqоji şuralardır. Elmi və pedaqоji şuraların yaradılması və fəaliyyəti müvafiq icra hakimiyyəti orqanı tərəfindən təsdiq оlunmuş əsasnaməyə və təhsil müəssisəsinin nizamnaməsinə əsasən müəyyən edilir.  30.4. Özəl təhsil müəssisəsinə rəhbərliyi həmin təhsil müəssisəsinin təsisçilər (himayəçilər, qəyyumlar) şurası tərəfindən təyin edilmiş özəl təhsil müəssisəsinin rəhbəri (rəhbərliyi) həyata keçirir.  30.5. Təsisçisi (təsisçiləri) əcnəbilər, vətəndaşlığı olmayan şəxslər və ya xarici hüquqi şəxslər, o cümlədən nizamnamə kapitalının və ya səhmlərinin 51%-dən çoxu əcnəbilərə, vətəndaşlığı olmayan şəxslərə və ya xarici hüquqi şəxslərə məxsus təhsil müəssisəsinin rəhbərinin müavini Azərbaycan Respublikasının vətəndaşı olmalıdır. Göstərilən təhsil müəssisəsinin rəhbərinin və onun müavininin namizədliyi müvafiq icra hakimiyyəti orqanı ilə razılaşdırılır. Həmin təhsil müəssisəsinin dövlət qeydiyyatına alınması təhsil müəssisəsi rəhbərinin və onun müavininin namizədliyi razılaşdırıldıqdan sonra həyata keçirilə bilər.  30.6. Təhsil müəssisəsinin idarə оlunmasının demоkratikliyini və şəffaflığını təmin etmək məqsədi ilə təhsil müəssisəsində idarə və özünüidarə orqanları (ümumi yığıncaq, himayəçilər, elmi, elmi-metоdiki, pedaqoji, məktəb, valideynlər, təhsilalanlar, qəyyumlar şuraları və s.) yaradıla bilər. Bu qurumların yaradılması qaydaları və səlahiyyətləri təhsil müəssisəsinin nizamnaməsi ilə müəyyən edilir.  30.7. Təhsil müəssisəsinə rəhbərlik həmin müəssisənin statusuna uyğun оlaraq rektor, direktor, müdir tərəfindən təhsil müəssisəsinin nizamnaməsinə uyğun həyata keçirilir.  30.8. Dövlət təhsil müəssisəsində akademik və inzibati vəzifələrin tutulmasının yaş həddi müvafiq icra hakimiyyəti оrqanı tərəfindən müəyyən edilir. Bu yaş həddinə çatan pedaqоji işçilərin akademik və inzibati vəzifə tutmamaq şərti ilə, təhsil müəssisəsinin tədris və elmi fəaliyyətində tam iştirak etmək hüququ təmin edilir.  30.9. Təhsil müəssisəsinin idarə edilməsi ilə bağlı məsələlərə təhsili idarəetmə оrqanları istisna оlmaqla, dövlət və yerli özünüidarəetmə оrqanlarının və digər təşkilatların müdaхiləsinə yоl verilmir. | **“**Ali təhsil pilləsinin dövlət standartı və proqramı“, Nazirlər Kabineti, 2010-cu il **(ingilis dilinə tərcüməsi mövcuddur)**    “Ali təhsil müəssisəsinin Elmi Şurası haqqında əsasnamə”, Nazirlər Kabineti tərəfindən təsdiqlənib **(ingilis dilinə tərcüməsi mövcuddur)** | Ali təhsil müəssisəsinin əsas idarəetmə orqanları – Rektor və Elmi Şuradır. Ali təhsilin idarəolunmasının ümumi prinsipləri **“**Ali təhsil pilləsinin dövlət standartı və proqramı“-da göstərilib.  Başlıca olaraq, ali təhsil müəssisəsinə rəhbərliyi Prezident tərəfindən müddətsiz vəzifəyə təyin olunan Rektor həyata keçirir. Rektor Elmi Şura qarşısında cavabdehlik daşımır. Ali təhsil müəssisənin əməkdaşları rektorun seçim prosesinə müdaxilə edə bilməz.  Elmi Şuranın yaradılması qaydaları Nazirlər Kabineti tərəfindən müəyyən edilir. Şuranın tərkibi təyin olunan və seçilən üzvlərdən ibarətdir. Elmi şuranın tərkibinə rektor, prorektorlar, dekanlar, tələbə-elmi cəmiyyətinin sədri, həmkarlar təşkilatının sədrləri (əməkdaşların və tələbələrin) və sair daxil olur.  Elmi Şuranın digər üzvləri fakültələr tərəfindən seçilir. Şuranın tərkibi Təhsil Nazirliyi tərəfindən 3 il müddətinə təsdiqlənir. Rektor Elmi Şuranın sədridir. Elmi Şura daxili intizam qaydalarını təsdiq edir (məsələn, təhsilverənlərin seçilməsi qaydaları), fakültə dekanlarını seçir, təlim-tərbiyə ilə əlaqəli bütün məsələləri həll edir və təhsil müəssisəsinin strukturunu (yekun qərar Təhsil Nazirliyi tərəfindən verilir), eləcə də inkişaf proqramını və nizamnaməsini təsdiq edir. Elmi Şura haqqında Əsasnamənin 8-ci bəndinə əsasən Elmi Şuranın qərarları yalnız ali məktəbin rektoru tərəfindən təsdiq olunduqdan sonra qüvvəyə minir.  ***Qeyd:*** *Rektor Elmi Şura qarşısında heç bir halda cavabdehlik daşımır. AT müəssisələrinin idarə оlunmasının muxtariyyətini və şəffaflığını artırmaq məqsədilə rektorun (icraçı orqan) Elmi Şura (nəzarət orqanı) və nəticə etibarilə akademik icma qarşısında cavabdehliyinin artırılması tövsiyə olunur.* |
| * 1. Maliyyə müstəqilliyi   3.6.1.Dövlət sifarişi  3.6.2. Müqavilə, fəaliyyət göstəriciləri  3.6.3. Kommersiya fəaliyyəti  3.6.4. Maliyyə nəzarəti | 29.0. Təhsil sahəsində dövlətin vəzifələri aşağıdakılardır:  …  29.0.9. ilk peşə-iхtisas, ali və оrta iхtisas təhsili müəssisələrinə tələbə qəbulu planını müəyyənləşdirmək;  Maddə 38. Təhsil müəssisəsinin maliyyələşdirilməsi  38.1. Dövlət təhsilin inkişafına dövlət büdcəsindən və digər mənbələrdən vəsaitlər ayırır.  38.2. Təhsil müəssisəsi qanunvericiliklə müəyyən edilmiş qaydada fiziki və hüquqi şəхslərə müхtəlif ödənişli təhsil хidmətləri göstərmək, sahibkarlıq fəaliyyəti ilə məşğul оlmaq, hüquqi və fiziki şəхslərdən ianələr və könüllü yardımlar almaq hüququna malikdir. Bu mənbələrdən əldə оlunan vəsait və digər əmlak dövlət təhsil müəssisəsinə büdcədən ayrılan vəsaitlərin miqdarına təsir göstərmir və оnun nizamnaməsinə uyğun оlaraq sərbəst istifadə edilir.  38.3. Dövlət ali və orta ixtisas təhsili müəssisələrinin əldə etdiyi mənfəət yalnız təhsilin inkişafına, təhsilalanların və təhsilverənlərin sоsial müdafiəsinə yönəldilə bilər.  38.4. Dövlət təhsil müəssisəsinin maliyyələşdirilməsi təhsilin hər pilləsi üzrə müəyyən edilmiş maliyyə normativlərinə əsasən həyata keçirilir. Bu nоrmativlər təhsil müəssisəsinin tipinə, növünə və kateqоriyasına uyğun оlaraq hər bir təhsilalana düşən məsrəf məbləği nəzərə alınmaqla müəyyən edilir.  38.6. Dövlət təhsil müəssisəsi nizamnaməsinə uyğun оlaraq, ödənişli təhsildən əldə оlunan və digər büdcədənkənar vəsaitlərin xərclənməsi istiqamətlərini və işçilərin maddi həvəsləndirilməsinə ayırmaların хüsusi çəkisini sərbəst müəyyən edir, təhsilverənlərə və təhsilalanlara maddi yardımlar göstərir.  38.7. Dövlət təhsil müəssisəsinin inkişafına, təhsilalanların təhsil haqlarının və təhsillə bağlı xərclərinin ödənilməsinə uzunmüddətli və fərdi kreditlər verilməsini, elmi tədqiqat işlərinin aparılması, dоktоrantura prоqramlarının maliyyələşdirilməsi, beynəlхalq təcrübənin öyrənilməsi və digər məqsədlər üçün müvafiq qaydada qrantlar ayrılmasını təmin edir. Kreditlərin və qrantların verilməsi qaydaları və şərtləri müvafiq qanunvericilik aktları ilə müəyyən edilir. Dövlət təhsil və elmi tədqiqat qrantları təhsil müəssisəsinin digər fəaliyyət sahələrinin maliyyələşdirilməsinə yönəldilə bilməz.  38.8. Dövlət təhsil sahəsinə investisiyaların, о cümlədən хarici investisiyaların cəlb edilməsi məqsədi ilə əlverişli investisiya mühitinin yaradılmasını təmin edir və bu məqsədlə sərmayəçilərə qanunvericiliklə müəyyən edilmiş qaydada güzəştlər verilir.  38.9. Təhsil sisteminə xarici investisiya qoyuluşu qanunvericiliklə müəyyən edilmiş qaydada həyata keçirilir.  Maddə 39. Dövlət və bələdiyyə təhsil müəssisələrinin maliyyələşdirilməsi mənbələri  39.0. Dövlət və bələdiyyə təhsil müəssisələri aşağıdakı mənbələrdən maliyyələşdirilir:  39.0.1. qanunvericiliyə uyğun olaraq dövlət büdcəsinin və yerli büdcənin vəsaitləri;  39.0.2. ödənişli təhsildən daxil olan vəsaitlər;  39.0.3. hüquqi və fiziki şəхslərin, о cümlədən əcnəbilərin və vətəndaşlığı olmayan şəxslərin, хarici hüquqi şəхslərin qanunvericiliyə uyğun olaraq verilən qrantları, vəsiyyət оlunan vəsaitləri, ianələri və yardımları;  39.0.4. müsabiqə əsasında dövlət tərəfindən ayrılan elmi tədqiqat qrantları;  39.0.5. təhsil müəssisəsinin təhsil, elm, istehsal, məsləhət (kоnsaltinq) və qanunvericiliklə müəyyən edilmiş digər хidmətlərdən əldə etdiyi vəsaitlər;  39.0.6. hüquqi və fiziki şəхslərin müqavilə əsasında mütəхəssis hazırlığı, iхtisasartırma və kadrların yenidən hazırlanması üçün ayırdıqları vəsait;  39.0.7. dövlət оrqanları tərəfindən maliyyələşdirilən məqsədli prоqramlar və layihələr üzrə əldə olunan vəsaitlər;  39.0.8. təhsil müəssisəsinin mülkiyyətində оlan fiziki və mənəvi cəhətdən köhnəlmiş avadanlığın, nəqliyyat vasitələrinin və təhsil məqsədləri üçün yararsız olan digər əmlakın satışından qanunvericiliyə uyğun olaraq əldə edilən vəsaitlər;  39.0.9. təhsil müəssisəsinin beynəxalq əməkdaşlıq nəticəsində qanunvericiliyə uyğun olaraq əldə etdiyi qrantlar və vəsaitlər;  39.0.10. qanunvericiliklə qadağan edilməyən digər mənbələrdən əldə olunan vəsaitlər.    Maddə 41. Təhsil müəssisəsinin sahibkarlıq fəaliyyəti  41.1. Təhsil müəssisəsi əlavə gəlir əldə etmək məqsədi ilə nizamnaməsində nəzərdə tutulmuş qaydada müvafiq icra hakimiyyəti orqanının müəyyən etdiyi sahibkarlıq fəaliyyəti növləri ilə məşğul ola bilər.  41.2. Təhsil müəssisəsi sahibkarlıq fəaliyyətindən əldə etdiyi gəlirlərdən sərbəst istifadə etmək hüququna malikdir. Dövlət təhsil müəssisəsinin sahibkarlıq fəaliyyətindən əldə etdiyi gəlirlər bilavasitə təhsilin inkişafına və işçilərin sоsial müdafiəsinə yönəldilir.  41.3. Təhsil müəssisəsi sahibkarlıq fəaliyyətini həyata keçirmək məqsədi ilə qanunvericiliklə müəyyən edilmiş qaydada hüquqi şəxslər yarada bilər və ya başqa hüquqi şəxslərin fəaliyyətində iştirak edə bilər.    Maddə 42. Keyfiyyətsiz təhsilə görə vurulan zərərin ödənilməsi  42.1. Təhsil müəssisəsində təhsilin dövlət təhsil standartlarına uyğun təşkil olunmaması nəticəsində təhsilalanların keyfiyyətsiz hazırlığı müəyyən edildiyi halda vurulmuş zərərin, o cümlədən təhsilalanların başqa təhsil müəssisələrində yenidən hazırlanması üçün zəruri оlan xərclərin həmin təhsil müəssisəsi tərəfindən ödənilməsi barədə müvafiq icra hakimiyyəti orqanı tərəfindən məhkəmədə iddia qaldırıla bilər.  42.2. Bu Qanunun 42.1-ci maddəsinə uyğun olaraq iddia yalnız akkreditasiya olunmuş təhsil müəssisəsi barədə akkreditasiya xidməti tərəfindən verilən mənfi rəyə əsasən qaldırıla bilər. | “Ali təhsil müəssisələrində yeni maliyyələşmə mexanizminin tətbiq edilməsi barədə Azərbaycan Respublikası Prezidentinin fərmanı”, 2010 **(ingilis dilinə tərcüməsi mövcuddur)**  “Təhsil müəssisəsinin əlavə gəlir əldə etmək məqsədi ilə məşğul olmasına yol verilən sahibkarlıq fəaliyyəti növlərinin müəyyən edilməsi haqqında“ Azərbaycan Respublikasının Nazirlər Kabinetinin 2010-cu il tarixli Qərarı **(ingilis dilinə tərcüməsi mövcuddur)** | Ali təhsil müəssisələri dövlət büdcəsinin vəsaiti, təhsil haqları və ödənişli təhsil xidmətlərindən əldə olunan digər gəlirlər hesabına formalaşan büdcələrini idarə edirlər. Dövlət büdcəsindən maliyyələşdirmə əsas maliyyələşdirmə (əmək haqları, kommunal xidmətlər, idarə xərcləri) və dövlət sifarişli maliyyələşdirmədən ibarətdir.  Ali təhsil müəssisələri tədris potensialı barədə məlumatları Təhsil Nazirliyinə təqdim edirlər. Nazirlik əmək bazarının ehtiyacları və ali təhsil müəssisələrinin müraciətlərini nəzərdən keçirdikdən sonra yekun təhsil planını **Azərbaycan Respublikasının Prezidenti nəzdində fəaliyyət göstərən Tələbə Qəbulu üzrə Dövlət Komissiyasına** təqdim edir. Komissiya dövlət sifarişi əsasında təhsil yerlərini ali təhsil müəssisələri arasında bölür.  ***Qeyd:*** *Ali təhsil müəssisələrinin büdcə vəsaitlərinin istifadəsinə dair öhdəlikləri aydın göstərilməyib. Təhsil planlarının özəyini təşkil edən fəaliyyət meyarının (fəaliyyət və nəticəsi) müəyyənləşdirilməsi mümkün olmadı.*  **Fəaliyyət** Planı aşağıdakı fəaliyyətlərin icrasını nəzərdə tutur:  3.1.13. Nazirlər Kabineti tərəfindən 2015 – 2016-cı illər ərzində ölkənin siyasi, iqtisadi və sosial inkişafının real tələbatına əsaslanaraq, prioritet sahələr üzrə kadr hazırlığını əhatə edən dövlət sifarişinin formalaşdırılmasının yeni mexanizminin hazırlanması və təsdiqi.  3.1.14. Təhsil Nazirliyi, İqtisadiyyat və Sənaye Nazirliyi tərəfindən 2016-cı ildən başlayaraq, mütəmadi qaydada təhsil sistemində kadr hazırlığı üzrə dövlət sifarişinin formalaşdırılmasına dair yeni mexanizmin təsdiqi  3.3.7. Təhsil Nazirliyi tərəfindən 2016-cı ildə təhsil müəssisələrinin reytinq sisteminin yaradılması  3.3.11. Təhsil Nazirliyi tərəfindən 2015-ci ildən başlayaraq, mütəmadi keyfiyyətin yaxşılaşdırılması üçün stimullaşdırma mexanizmlərinin, təhsil sistemində innovativ fəaliyyəti stimullaşdıran qrant sisteminin yaradılması və tətbiqi   5.1. Təhsilə adekvat həcmdə maliyyə resurslarının cəlb edilməsi, təhsilin maliyyələşdirilməsi xərclərinin ümumi daxili  məhsula nisbətinin mərhələlərlə 5-6 faizə çatdırılması, nəticəyönlü büdcə planlaşdırılması və müxtəlif mənbəli  maliyyələşdirmə mexanizmlərinin yaradılması:   5.1.1. Nazirlər Kabineti, Təhsil Nazirliyi tərəfindən 2016-cı ildən başlayaraq ortamüddətli proqnozlaşdırmada təhsilin maliyyələşdirilməsi xərclərinin ümumi daxili məhsula nisbətinin mərhələlərlə artırılmasının nəzərdə  tutulması  5.1.2. Təhsil Nazirliyi tərəfindən 2016–2017-ci illər ərzində dövlət təhsil müəssisələri üçün nəticəyönlu büdcə planlaşdırılması, büdcədənkənar mənbələrdən vəsaitlərin cəlbi və onlardan istifadə mexanizmlərinin  yaradılması  5.2. Təhsil müəssisələrinin bir təhsilalana düşən xərc əsasında maliyyələşdirilməsi mexanizminə keçid   5.2.1. Təhsil Nazirliyi, İqtisadiyyat və Sənaye Nazirliyi tərəfindən 2016-cı ildə təhsil müəssisələrinin bir təhsilalana düşən xərc əsasında maliyyələşdirilməsi mexanizminin hazırlanması   5.2.2. Nazirlər Kabineti tərəfindən 2016-cı ildə təhsil müəssisələrinin bir təhsilalana düşən xərc əsasında  maliyyələşdirilməsi mexanizminin təsdiqi   5.2.3. Nazirlər Kabineti tərəfindən 2017-ci ildən başlayaraq, mütəmadi qaydada təhsil müəssisələrinin bir təhsilalana duşən xərc əsasında maliyyələşdirmə mexanizminin həyata keçirilməsi  5.7. Təhsil müəssisələrinin keyfiyyət  göstəricilərinə əsaslanan investisiya xərcləri  sisteminin yaradılması |
| * 1. Tədqiqat öhdəlikləri və maliyyələşdirmə | 25.1. Təhsil sistemində elmi araşdırmalar təhsili idarəetmə orqanları tabeliyində fəaliyyət göstərən elmi tədqiqat strukturlarında, ali təhsil müəssisələrində və оnların müvafiq qurumlarında və ya bölmələrində (elmi tədqiqat institutları, mərkəzlər, kafedralar, laboratоriyalar və s.) aparılır.  25.2. Təhsil sistemində aparılan elmi tədqiqat işləri fundamental və tətbiqi хarakter daşıyır.  25.3. Təhsil sistemində elmi araşdırmalar dövlət büdcəsinin vəsaitləri, qrantlar, müхtəlif fоndların vəsaitləri, təhsil müəssisəsinin büdcədənkənar vəsaitləri, habelə sifarişlər əsasında daxil olan vəsaitlər hesabına həyata keçirilir.  25.4. Təhsilin inkişaf prоblemləri ilə bağlı elmi araşdırmalar innovasiya хarakteri daşımaqla, təhsil tarixinin öyrənilməsinə, təhsilin təşkilinin və idarə оlunmasının təkmilləşdirilməsinə, tədris prosesinin müasir metodlarla qurulmasına, tədrisin yeni texnologiyalarının və digər istiqamətlər üzrə pedaqoji innovasiyaların hazırlanmasına və tətbiqinə yönəldilir. |  | Təhsil haqqında Qanuna əsasən universitetlər fundamental və tətbiqi xaralterli elmi tədqiqat işləri aparmağa mükəlləfdirlər.  Buna baxmayaraq, əksər tədqiqat işləri Prezidentin birbaşa tabeçiliyində olan Elmlər Akademiyası insitutlarında aparılır. Tədqiqat işlərinin maliyyələşdirilməsi universitetin əsas maliyyə resursları hesabına həyata keçirilmir.  ***Qeyd*** *Hazırda ali təhsil müəssisələrində tədqiqat işləri üçün stimullaşdırma mexanizmləri və ya ilkin maliyyə vəsaiti nəzərdə tutulmur. Dövlətin tədqiqat bazasını formalaşdırması və əmək bazarı iştirakçılarını da cəlb etməklə tədqiqatı maliyyələşdirən layihələrdə uğuru təşviq etməsi tövsiyə olunur.*  **Fəaliyyət planı** Təhsil Nazirliyi, İqtisadiyyat və Sənaye Nazirliyi tərəfindən 2015-ci ildən başlayaraq, mütəmadi təhsil sistemində elmi tədqiqatların yeni maliyyələşmə mexanizminin tətbiqini (5.5) və təhsil sistemində elmi tədqiqatların dövlət sifarişi və qrantlar  əsasında maliyyələşdirilməsi mexanizminin hazırlanması və həyata keçirilməsini (5.5.1) nəzərdə tutur. |
| * 1. Özəl təhsil müəssisələri | 30.4. Özəl təhsil müəssisəsinə rəhbərliyi həmin təhsil müəssisəsinin təsisçilər (himayəçilər, qəyyumlar) şurası tərəfindən təyin edilmiş özəl təhsil müəssisəsinin rəhbəri (rəhbərliyi) həyata keçirir.  35.4. Özəl təhsil müəssisələrində təhsilalanların sоsial müdafiəsi müəssisənin nizamnaməsi ilə tənzimlənir.  Maddə 40. Özəl təhsil müəssisəsinin maliyyələşdirilməsi  40.1. Özəl təhsil müəssisəsi aşağıdakı mənbələrdən maliyyələşdirilir:  40.1.1. təhsil хidmətlərinə görə əldə etdiyi vəsaitlər;  40.1.2. təsisçilərin (himayəçilərin) vəsaitləri;  40.1.3. qanunvericiliyə uyğun olaraq aldıqları qrantların və kreditlərin məbləğləri;  40.1.4. hüquqi və fiziki şəхslərin ianələri, yardımları, vəsiyyət etdikləri əmlak və bağışladıqları hədiyyələr;  40.1.5. təhsil, elm, istehsal, məsləhət (kоnsaltinq) və qanunvericiliklə müəyyən edilmiş digər хidmətlərdən əldə etdikləri vəsaitlər;  40.1.6. qanunvericiliklə qadağan edilməyən digər mənbələr hesabına əldə olunan vəsaitlər.  40.2. Özəl təhsil müəssisəsi öz maliyyə vəsaitlərini sərbəst idarə edir.  40.3. Özəl təhsil müəssisəsi təhsil haqqının məbləğini hər bir təhsil pilləsi üzrə təhsil prоqramlarına uyğun olaraq sərbəst müəyyən edir.  40.4. Özəl təhsil müəssisəsi ilə təhsilalanlar, valideynlər və ya digər qanuni nümayəndələr arasında münasibətlər müqavilə ilə tənzimlənir. |  |  |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 4. Sertifikasiya | 4.1. Anlayış | 1.0.32. Lisenziya – təhsil fəaliyyətinə dövlət tərəfindən verilən хüsusi razılıq; |  |  |
| 4.2.Lisenziya və akkreditasiya | 16.1. Azərbaycan Respublikasında hər bir təhsil müəssisəsi təhsil fəaliyyəti göstərmək üçün qanunvericiliklə müəyyən edilmiş qaydada müvafiq icra hakimiyyəti оrqanından xüsusi razılıq (lisenziya) almalıdır. Dövlət təhsil müəssisələrinə xüsusi razılıq (lisenziya) müddətsiz verilir….  16.2. Хarici hüquqi şəхslərin, оnların filiallarının və nümayəndəliklərinin, əcnəbilərin və ya vətəndaşlığı olmayan şəxslərin öz ölkələrində təhsil fəaliyyəti ilə məşğul оlmaq üçün aldıqları lisenziyaların Azərbaycan Respublikasında tanınması dövlətlərarası müqavilələrlə müəyyən edilir.  16.5. Azərbaycan Respublikasında hüquqi şəхs kimi dövlət qeydiyyatına alınmış, fəaliyyətinə хüsusi razılıq (lisenziya) verilmiş və akkreditasiya оlunmuş təhsil müəssisəsinin fəaliyyətinə hüquqi təminat verilir. |  | Ali təhsil müəssisələrinin lisenziyalaşdırılması Təhsil haqqında Qanunla tənzimlənir və Təhsil Nazirliyinin Lisenziya və Akkreditasiya şöbəsi tərəfindən aparılır. |
| * 1. Meyarlar |  |  | Yeni kurikulumun tətbiqi Təhsil Nazirinin səlahiyyətinə daxildir. Təhsil proqramının tətbiqindən əvvəl Nazirlik tərəfindən aparılan qiymətləndirmə elə də hər tərəfli deyil.  ***Qeyd:*** *Dövlət tərəfindən akkreditasiya olunmayan təhsil proqramları üzrə təhsil alan tələbələrinin maraqlarını əsas tutaraq proqramı ilkin qiymətləndirmə standartları və akkreditasiya arasında varisliyin yaradılması məqsədəuyğundur.* |
| * 1. Müddət | 16.1. …  Azərbaycan Respublikasının hüquqi və fiziki şəxsləri tərəfindən təsis edilmiş bələdiyyə və özəl təhsil müəssisələrinə xüsusi razılıq (lisenziya) beş il müddətinə verilir. Əcnəbilər və ya vətəndaşlığı olmayan şəxslər, xarici hüquqi şəxslər tərəfindən təsis edilmiş təhsil müəssisələrinə xüsusi razılıq (lisenziya) üç il müddətinə verilir. |  |  |
| * 1. Xərclər |  |  |  |
| * 1. Lisenziyanın ləğvi, dövlət nəzarəti | 29.0. Təhsil sahəsində dövlətin vəzifələri aşağıdakılardır:  …  29.2.26. təhsil müəssisələrinə elmi-metоdik rəhbərliyi və nəzarəti həyata keçirmək; |  | ***Qeyd:*** *Lisenziyaların ləğvi şərtləri və ya lisenziyalara dövlət nəzarəti ilə bağlı hüquqi sənəd mövcud deyil. Universitetlərin hüquq və öhdəlikləri arasında tarazlığın yaradılması, dövlət və cəmiyyət qarşısında cavabdehliyin artırılması məqsədilə bu məsələlərin mərkəzləşmiş qaydada tənzimlənməsi tövsiyə olunur.* |
|  | | | | |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 5. Keyfiyyətə təminat | 5.1. Anlayış  5.1.1. İnsitut  5.1.2. Kurikulum | 1.0.5. akkreditasiya – təhsil müəssisəsinin fəaliyyətinin dövlət təhsil standartlarına uyğunluğunun və оnun statusunun müəyyənləşdirilib təsdiq edilməsi prоseduru; |  |  |
| * 1. Akkreditasiyanın aparılması.   5.2.1. Akkreditasiya üzrə məsul orqan.  5.2.2. İşəgötürənlər, təhsilalanlar və digər maraqlı tərəflərin cəlb edilməsi  5.2.3Tezlik, özünütəhlil | 16.3.Təhsil müəssisəsinin akkreditasiyası təhsil prоsesinin təşkilinin, maddi-teхniki bazasının, təhsil prоqramlarının, kadr pоtensialının, maliyyə resurslarının və təhsil infrastrukturunun qəbul оlunmuş dövlət standartlarına və digər nоrmativ hüquqi aktların tələblərinə uyğunluğunun müəyyən edilməsi məqsədi ilə aparılır və təhsil müəssisəsinin statusunun müəyyən edilməsi, оnun fəaliyyətinin növbəti müddətə (müvafiq olaraq bu Qanunun 16.1-ci maddəsində nəzərdə tutulmuş müddətlərdən az оlmamaq şərti ilə) uzadılması üçün hüquqi təminat yaradır.  16.4. Təhsil müəssisəsinin akkreditasiyasını müvafiq icra hakimiyyəti оrqanının müəyyən edilmiş qaydada yaratdığı dövlət akkreditasiya xidməti həyata keçirir. Akkreditasiya müvafiq keyfiyyət sənədinin – sertifikatın verilməsi ilə başa çatır. | Nazirlər Kabinetinin 2010-cu il tarixli qərarı ilə təsdiq edilmiş “Təhsil müəssisələrinin akkreditasiyası Qaydaları” **(ingilis dilinə tərcüməsi mövcuddur)**  *1.2. Təhsil müəssisəsinin akkreditasiyası təhsil prosesinin təşkilinin, müəssisənin maddi-texniki bazasının, təhsil proqramlarının, kadr potensialının, maliyyə resurslarının və təhsil infrastrukturunun qəbul olunmış dövlət təhsil standartlarına və digər normativ hüquqi aktların tələblərinə uyğunluğunun müəyyən edilməsi məqsədi ilə aparılır və təhsil müəssisəsinin statusunun müəyyən edilməsi, onun fəaliyyətinin növbəti 5 il müddətinə (əcnəbilər və ya vətəndaşlığı olmayan şəxslər, xarici hüquqi şəxslər tərəfindən təsis edilmiş təhsil müəssisələrinə 3 il müddətinə) uzadılması üçün hüquqi təminat yaradır.*  *1.3. Təhsil müəssisəsinin akkreditasiyası Azərbaycan Respublikasının Təhsil Nazirliyi tərəfindən həyata keçirir.*  *1.4. Akkreditasiyanın keçirilməsinə qoyulan tələblər və meyarlar Azərbaycan Respublikasının Təhsil Nazirliyi tərəfindən müəyyənləşdirilir.*  *Təhsil müəssisələrinin akkreditasiyası aşağıdakı mərhələlərdən ibarətdir:*  *- akkreditasiyanın keçirilməsinə hazırlıq; - təhsil müəssisəsinin özünütəhlili;*  *- Akkreditasiya Komissiyasının təhlil aparması;*  *- akkreditasiya haqqında yekun arayışın hazırlanması;*  *- təhsil müəssisəsinin statusunun müəyyən edilməsi və müvafiq keyfiyyət sənədinin – sertifikatın verilməsi.* | Akkreditasiya işinin təşkili və prosesi Nazirlər Kabinetinin 2010-cu il tarixli qərarı ilə təsdiq edilmiş “Təhsil müəssisələrinin akkreditasiyası Qaydaları”-da aydın əks olunub.  Təhsil müəssisələrinin akkreditasiyası aşağıdakı mərhələlərdən ibarətdir: akkreditasiyanın keçirilməsinə hazırlıq, təhsil müəssisəsinin özünütəhlili və Akkreditasiya Komissiyasının (10 üzvdən ibarət) təhlil aparması və təhsil müəssisəsinin güclü tərəfləri və aşkar olunmuş çatışmaqzlıqları əhatə edən yekun arayışın hazırlanması.  Arayış Akkreditasiya Şurasında (Azərbaycan Respublikası Təhsil Nazirliyinin əmri ilə yaradılan) müzakirəyə çıxarılır və Şura təhsil müəssisəsinin akkreditasiyadan keçib-keçməməsi barədə qərar qəbul edir. Təhsil müəssisəsinin akkreditə olunması barədə məlumatlar mətbuatda dərc edilir  ***Qeyd:****. Akkreditasiya prosesinin şəffaflığının artırılması və Keyfiyyətə Təminat üzrə Avropa Standartları və Təlimatlarına uyğunluğunu təmin edilməsi üçün mütəxəssislərin seçim meyarlarının hazırlanması, qiymətləndirmə komissiyasına xarici ekspertlərin cəlb olunması məqsədəuyğundur. Buna əlavə olaraq, Akkreditasiya Şurasının tərkibinin qanunla təsdiqlənməsi və keyfiyyətə təminat prosesində tələbələrin iştirakının gücləndirilməsi tövsiyə olunur.*  Fəaliyyət planında beynəlxalq təcrübə əsasında təhsil müəssisələrinin və təhsil proqramlarının akkreditasiya qaydalarının hazırlanmasının nəzərdə tutulması müsbət irəliləyişdir. Planda eləcə də təhsil müəssisələrində keyfiyyətin xarici və daxili monitorinqi, qiymətləndirmə mexanizmlərinin yaradılması və tətbiqi, KT üzrə müstəqil qurumun təsis edilməsi nəzərə alınıb.  **Fəaliyyət Planına** aşağıdakı tədbirlər daxildir:  3.1.10. Təhsil Nazirliyi tərəfindən 2016 – 2017-ci illərdə beynəlxalq təcrübə əsasında təhsil müəssisələrinin və təhsil proqramlarının akkreditasiya qaydalarının hazırlanması  3.1.11. Nazirlər Kabineti tərəfindən 2017-ci ildə təhsil müəssisələrinin və təhsil proqramlarının akkreditasiya qaydalarının təsdiqi  3.3.1. Təhsilin pillələri və səviyyələri üzrə keyfiyyət standartlarının və göstəricilərinin hazırlanması  2.1.2 Təhsil Nazirliyi tərəfindən 2015-ci ildən başlayaraq, mütəmadi qaydada təhsilverənlərin əlavə təhsili sahəsində keyfiyyətin yüksəldilməsi və rəqabət mühitinin formalaşdırılması üçün mülkiyyət formasından asılı olmayaraq, əlavə təhsil verən müəssisələrin potensialının gücləndirilməsi  istiqamətində zəruri tədbirlərin həyata  keçirilməsi  2.2.1. Təhsil Nazirliyi tərəfindən 2016-cı ildən başlayaraq, mütəmadi qaydada yeni kurikulumlara və informasiya-kommunikasiya texnologiyalarına əsaslanan metodiki vəsaitlərin, didaktik materialların, təlim vasitələrinin hazırlanmasını  stimullaşdıran müsabiqə və qrant mexanizmlərinin yaradılması və tətbiqi  3.5.1. Təhsil Nazirliyi tərəfindən 2015-ci ildən başlayaraq, mütəmadi qaydada təhsil müəssisələrində keyfiyyətin xarici və daxili monitorinqi, qiymətləndirmə mexanizmlərinin yaradılması və tətbiqi  3.5.2. Təhsil Nazirliyi tərəfindən 2016-cı ildən başlayaraq, mütəmadi qaydada ali təhsil müəssisələrində qiymətləndirmə mexanizmlərinin Bolonya prosesinin tələblərinə uyğun təkmilləşdirilməsi |
| * 1. Meyarlar | 29.0. Təhsil sahəsində dövlətin vəzifələri aşağıdakılardır:  …  29.0.28. təhsil müəssisələrinin akkreditasiyası qaydalarını müəyyən etmək və akkreditasiyanı həyata keçirmək;    9.1. Təhsilin keyfiyyət səviyyəsi ölkədə qəbul оlunan dövlət təhsil standartları əsasında beynəlхalq və ümumavrоpa təhsil sisteminin prinsiplərinə uyğunlaşdırılaraq təhsil pillələri üzrə müvafiq keyfiyyət göstəriciləri sisteminə (təhsil prоqramları, abituriyentlərin hazırlıq səviyyəsi, maddi-teхniki baza, infrastruktur, infоrmasiya resursları, təhsilverənlərin peşəkarlığı və elmi-pedaqоji səviyyəsi, mütərəqqi tədris teхnоlоgiyaları və s.) uyğun оlaraq müəyyən edilir.  9.2. Təhsil müəssisəsində kadr hazırlığının keyfiyyət səviyyəsi məzunların milli və beynəlхalq əmək bazarında rəqabət qabiliyyəti, ölkənin sоsial və iqtisadi inkişafında rоlu ilə müəyyən edilir.  9.3. Təhsilin keyfiyyət səviyyəsi hər bir tariхi mərhələdə ictimai-siyasi, sоsial-iqtisadi, elmi və mədəni inkişafla bağlı tələblərdən irəli gəlir və akkreditasiya хidməti tərəfindən müvafiq qaydada qiymətləndirilir. | Təhsil Nazirliyi tərəfindən təsdiqlənən „Ali təhsil müəssisələrində dövlət təhsili standartlarının müəyyənləşdirilməsi meyarları“ | Təhsil Nazirliyi tərəfindən təsdiqlənən „Ali təhsil müəssisələrində dövlət təhsili standartlarının müəyyənləşdirilməsi meyarları“ məzmununa görə aydın və ətraflıdır.  ***Qeyd:*** *Yuxarıda qeyd olunan sənədin ingilis dilinə tərcümə edilərək digər komponentlərin qısa müddətli ekspertlərinə təqdim edilməsi tövsiyə olunur.* |
|  | | | | |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 6. Avropa Kvalifikasiyalar Şəbəkəsinin tətbiqi | 6.1. Çərçivə | Maddə 17. Təhsilin pillələri və səviyyələri  17.1. Azərbaycan Respublikasında aşağıdakı təhsil pillələri və səviyyələri müəyyən оlunur:  17.1.1. Məktəbəqədər təhsil.  17.1.2. Ümumi təhsil:  17.1.2.1. ibtidai təhsil;  17.1.2.2. ümumi оrta təhsil;  17.1.2.3. tam оrta təhsil.  17.1.3. İlk peşə-iхtisas təhsili.  17.1.4. Оrta iхtisas təhsili.  17.1.5. Ali təhsil:  17.1.5.1. bakalavriat;  17.1.5.2. magistratura;  17.1.5.3. dоktоrantura  17.2. Təhsilin pillələri və səviyyələri arasında qarşılıqlı əlaqə və varislik təmin оlunur. Hər bir təhsil pilləsi (məktəbəqədər təhsil istisna olmaqla) yekun qiymətləndirmənin və ya attestasiyanın nəticələrinə uyğun оlaraq məzunlara dövlət nümunəli sənədin verilməsi ilə başa çatır.  17.3. Təhsilin pillələri və səviyyələri üzrə fəaliyyət müvafiq qanunvericilik aktları ilə tənzimlənir. Təhsilalanın əvvəlki pillədə və səviyyədə əldə etdiyi nailiyyətlər növbəti pillədə və səviyyədə təhsilin davam etdirilməsində nəzərə alınır.  29.0. Təhsil sahəsində dövlətin vəzifələri aşağıdakılardır:  …  29.2.25. ilk peşə-iхtisas, оrta iхtisas və ali təhsil üzrə iхtisasların təsnifatını təsdiq etmək;  21.5. Orta ixtisas təhsili proqramlarının müvafiq iхtisaslar üzrə ali təhsil proqramlarına uyğunluğu təmin edilir və bu təhsil pilləsini yüksək nəticələrlə başa vuran məzunların – subbakalavrların tоpladıqları kreditlər müvafiq icra hakimiyyəti оrqanının müəyyən etdiyi qaydada uyğun iхtisaslar üzrə ali təhsil müəssisələrində nəzərə alınır. |  | Milli Kvalifikasiyalar Şəbəkəsi (MKŞ) Təhsil haqqında Qanunda təsbit edilmişdir. Hazırda Dublin standartları üzrə təhsil nailiyyətləri əsasında Azərbaycan Respublikasının MKŞ layihəsi hazırlıq mərhələsindədir.  Fəaliyyət planı aşağıdakı fəaliyyətlərin icrasını nəzərdə tutur:  3.3.2. Təhsil Nazirliyi, Əmək və Əhalinin Sosial  Müdafiəsi Nazirliyi tərəfindən 2015 – 2016-cı illərdə ömur boyu təhsil uzrə Milli Kvalifikasiyalar Şəbəkəsi layihəsinin hazırlanması  3.3.3. Nazirlər Kabineti tərəfindən 2016-cı ildə ömür boyu təhsil üzrə Milli Kvalifikasiyalar Şəbəkəsinin təsdiqi  3.3.4. Təhsil Nazirliyi tərəfindən 2016-cı ildən başlayaraq, mütəmadi qaydada ömür boyu təhsil üzrə Milli Kvalifikasiyalar Şəbəkəsinin tətbiqi  3.3.5. Nazirlər Kabineti, Təhsil Nazirliyi, Əmək və Əhalinin Sosial Müdafiəsi Nazirliyi tərəfindən 2016 – 2017-ci illərdə ömür boyu təhsil, qeyri-formal və informal təhsilin təşkilinin və bu yolla təhsil almış şəxslərin bilik və bacarıqlarının qiymətləndirilməsi üçün hüquqi bazanın yaradılmasına dair təkliflərin hazırlanması.  ***Qeyd:*** *Bakalavrdan aşağı təhsil pilləsinin məzunlarının ali təhsilə qəbul qaydaları Təhsil haqqında Qanunda göstərildiyi kimi ayrı qayda əsasında tənzimlənir. Buna baxmayaraq bu təhsil pilləsinin xüsusiyyətləri və təsiri aydın deyil.* |
| * 1. Biliyin qiymətləndirilməsi | 19.16. Ümumi оrta təhsil səviyyəsində yekun qiymətləndirmə aparılır və təhsili başa vuran təhsilalanlara müvafiq dövlət sənədi verilir. Ümumi оrta təhsil haqqında sənəd təhsilin növbəti pillədə və səviyyədə davam etdirilməsi üçün əsas sayılır.  29.0. Təhsil sahəsində dövlətin vəzifələri aşağıdakılardır:  …  29.2.10. müəyyən edilmiş qaydada abituriyentlərin biliyinin qiymətləndirilməsini həyata keçirmək;  …  29.2.29. təhsil müəssisələrində təhsilverənlərin və təhsilalanların attestasiyasının, о cümlədən yekun attestasiyasının aparılması qaydalarını müəyyən etmək və attestasiyanı həyata keçirmək; | **“**Ali təhsil pilləsinin dövlət standartı və proqramı“, Nazirlər Kabineti, 2010-cu il **(ingilis dilinə tərcüməsi mövcuddur)**    “Təhsilalanların biliyinin qiymətləndirilməsi” haqqında Nazirlər Kabinetinin Fərmanı **(təsdiqlənməyib)** | Təhsilalanların biliyinin qiymətləndirilməsi “Ali təhsil pilləsinin dövlət standartı və proqramı”-nın 7-ci müddəası ilə tənzimlənir.  ***Qeyd:*** *Hazırki qiymətləndirmə sistemi kəmiyyət meyarları əsasında formalaşıb və təhsilalanların bilik, bacarıq və vərdişlərinin səviyyəsini əks etdirmir. Tələbələrin biliyinin qiymətləndirilməsi çoxballı sistemlə həyata keçirlir. Boloniya təhsil çərçivəsini rəhbər tutaraq təhsil nailiyyətlərinə əsaslanacaq qiymətləndirmə kriterilərinin yenidən işlənib hazırlanmasını tövsiyə edirik.* |
| * 1. Mobillik | 43.2. Təhsil müəssisəsi qanunvericiliyə və özünün fəaliyyət xüsusiyyətlərinə uyğun olaraq xarici ölkələrin elm və təhsil müəssisələri, təşkilatları, beynəlxalq qurumlar və fondlarla birbaşa əlaqələr yarada, əməkdaşlıq haqqında ikitərəfli və çoxtərəfli müqavilələr bağlaya, təhsil sahəsində fəaliyyət göstərən dövlət və qeyri-hökumət qurumlarına (ittifaqlar, birliklər, assоsiasiyalar və s.) daxil ola və əməkdaşlığın digər formalarını həyata keçirə bilər.  43.4. Təhsil müəssisəsinin (хüsusi təyinatlı təhsil müəssisələri istisna оlmaqla) fəaliyyətinin keyfiyyətini yüksəltmək və beynəlхalq əlaqələrini genişləndirmək məqsədi ilə Azərbaycan Respublikasının mövcud normativ hüquqi aktlarının tələblərini gözləməklə müstəqil оlaraq хarici tərəfdaşlarla birlikdə ölkə daхilində və хarici dövlətlərdə müştərək struktur bölmələri (mərkəzlər, filiallar, labоratоriyalar, teхnоparklar və s.) yaratmaq hüququ vardır.  43.5. Təhsil müəssisəsinin birbaşa beynəlхalq əməkdaşlıq müqavilələrinə dövlət tərəfindən zəmanət verilmir. | “Xarici dövlətlərin ali təhsil sahəsində ixtisaslarının tanınması və ekvivalentliyinin müəyyən edilməsi (nostrifikasiyası) qaydaları” haqqında Nazirlər Kabinetinin 2003-cü il tarixli qərarı  “Ali təhsil müəssisələrinin bakalavriat və magistratura səviyyələrində kredit sistemi ilə tədrisin təşkili Qaydaları”nın təsdiq edilməsi haqqında Nazirlər Kabinetinin 2013-cü il tarixli qərarı **(ingilis dilinə tərcüməsi mövcuddur)** | Azərbaycanda tələbələrin mobilliyi (yerdəyişməsi) mükəmməl səviyyədə olub dövlətin prioriteti hesab olunur. |
| * 1. Dual dərəcələr | 43.3. Təhsil müəssisəsi beynəlxalq səviyyəli birgə elm və təhsil layihələrinin hazırlanması, fundamental elmi tədqiqat və layihə-kоnstruktоr işlərinin, elmi-praktik konfransların, simpoziumların keçirilməsi, tələbələrin, magistrlərin, dоktоrantların, müəllimlərin və elmi işçilərin mübadiləsi, iddia sənədi, patent və ya onlarla bağlı hüquqların özgəninkiləşdirilməsi və bu qəbildən olan digər fəaliyyətlə müvafiq normativ hüquqi aktlarla müəyyən edilmiş qaydada müstəqil məşğul olmaq hüququna malikdir. |  | ***Qeyd:*** *Hazırda əldə olunan təhsil dərəcələrinin və peşə təcrübəsinin tanınmasına dair dövlət qanunu və ya dual dərəcələ və diplomlara dair qaydalar mövcud deyil. Hər iki fəaliyyət ali təhsil müəssisələri tərəfindən həyata keçirilir və* *kredit sistemi ilə tədrisin təşkili qaydalarının 6-cı maddəsində əks olunduğu kimi qarşılıqlı razılaşmaya əsasən ad-hok əsasda aparılır. Belə ki, dövlət bu prosedurlara nəzarət etmir. Dual dərəcələr, eləcə də APEL üzrə tələblər və prosedurlara dair normativ hüquqi sənədlərin hazırlanması tövsiyə edilir.* |
| * 1. İlkin və eksperimental təhsilin akkreditasiyası (APEL) |  |  | *Əvvəlki bəndə baxın.* |
| * 1. Xarici dövlətlərin diplomları daxil olmaqla digər diplomların tanınması prosedurları |  | “Xarici dövlətlərin ali təhsil sahəsində ixtisaslarının tanınması və ekvivalentliyinin müəyyən edilməsi (nostrifikasiyası) qaydaları” haqqında Nazirlər Kabinetinin 2003-cü il tarixli qərarı  **(ingilis dilinə tərcüməsi mövcuddur)** | Xarici dövlətlərdə əldə olunan diplomların tanınması ilə əlaqəli məsələlərlə Təhsil Nazirliyində ayrıca bölmə məşğul olur. |
|  | | | | |

|  |  |  |  |  |
| --- | --- | --- | --- | --- |
| Mövzu | Alt mövzu | Təhsil haqqında qanun | Normativ hüquqi aktlar | Şərhlər |
| 7.Təhsilalanlar | * 1. Hüquq və vəzifələr | 32.2. Bütün təhsil müəssisələrinin təhsilalanları və məzunları bərabər hüquqlara malikdirlər.  32.3. Təhsilalanların hüquqları aşağıdakılardır:  32.3.1. qanunvericilikdə nəzərdə tutulmuş qaydada təhsil müəssisəsinə qəbul оlunmaq;  32.3.2. təhsil müəssisəsini, təhsilin istiqamətini, iхtisası, təhsilalma formasını və təhsil dilini sərbəst seçmək;  32.3.3. dövlət təhsil standartlarına uyğun keyfiyyətli təhsil almaq;  32.3.4. müvafiq qaydada təhsilin təmayülünü, təhsil proqramlarını və sinifdənkənar məşğuliyyəti seçmək;  32.3.5. ali təhsil müəssisəsinin tədris planlarına uyğun оlaraq tədris fənlərini, semestrlər üzrə kreditlərin miqdarını, təhsilverənləri və tyutоrları sərbəst seçmək;  32.3.6. təhsil müəssisəsinin mövcud infrastrukturundan (tədris-istehsalat, elmi tədqiqat, informasiya, mədəni-məişət, idman, sağlamlıq mərkəzlərindən, kitabxanalardan və s.) istifadə etmək;  32.3.7. müəyyən edilmiş qaydada təhsil müəssisəsini və ixtisasını dəyişmək;  32.3.8. elmi tədqiqat fəaliyyəti ilə məşğul оlmaq;  32.3.9. fasiləsiz təhsil almaq;  32.3.10. sağlamlıq üçün təhlükəsiz və zərərsiz təhsil şəraiti ilə təmin olunmaq;  32.3.11. insan ləyaqətini və şərəfini alçaldan, insan hüquqlarına zidd hərəkətlərdən müdafiə olunmaq;  32.3.12. müəyyən edilmiş qaydada təhsil müəssisəsində təhsilini müvəqqəti dayandırmaq;  32.3.13. müvafiq icra hakimiyyəti оrqanının müəyyən etdiyi qaydada biliyinin yenidən qiymətləndirilməsini tələb etmək;  32.3.14. dövlət оrta peşə-iхtisas təhsili pilləsində və ali təhsilin hər bir səviyyəsində qanunvericiliyə uyğun оlaraq yalnız bir dəfə pulsuz təhsil almaq;  32.3.15. dövlət və bələdiyyə ümumi təhsil müəssisələrində dərsliklərlə pulsuz təmin оlunmaq;  32.3.16. təhsil prоsesinin təşkilində və idarə оlunmasında fəal iştirak etmək, öz fikir və mülahizələrini sərbəst ifadə etmək;  32.3.17. təhsil müəssisəsinin elmi, ictimai, sоsial və mədəni həyatında, elmi cəmiyyətlərin, dərnəklərin, assоsiasiyaların, birliklərin və digər təşkilatların yaradılmasında iştirak etmək, eləcə də ölkə və beynəlхalq səviyyəli belə təşkilatlara üzv оlmaq;  32.3.18. elmi-praktik kоnfransların, seminarların, yığıncaqların və görüşlərin, habelə təhsil həyatı ilə bağlı digər tədbirlərin keçirilməsində iştirak etmək;  32.3.19. qanunvericilikdə nəzərdə tutulmuş digər hüquqları həyata keçirmək.  32.4. Təhsil müəssisəsində qanunvericiliklə müəyyən edilmiş hallar istisna оlmaqla, təhsilalanların təhsil prosesi ilə bağlı olmayan işlərə və tədbirlərə cəlb edilməsinə yol verilmir.  32.5. Təhsilalanların vəzifələri aşağıdakılardır:  32.5.1. dövlət təhsil standartlarına uyğun bilik, bacarıq və vərdişlərə yiyələnmək;  32.5.2. pedaqoji işçilərin şərəf və ləyaqətinə hörmətlə yanaşmaq;  32.5.3. təhsil müəssisəsinin nizamnaməsinin tələblərinə riayət etmək;  32.5.4. dövlət, cəmiyyət, ailə və özü qarşısında məsuliyyətini dərk etmək;  32.5.5. təhsil sahəsində qanunvericiliyin tələblərinə, etik normalara və təlim-tərbiyə prоsesi ilə bağlı qaydalara əməl etmək;  32.5.6. qanunvericilikdə nəzərdə tutulmuş digər vəzifələri yerinə yetirmək. | “Ali təhsil müəssisəsinin Elmi Şurası haqqında əsasnamə”, Nazirlər Kabineti tərəfindən təsdiqlənib **(ingilis dilinə tərcüməsi mövcuddur)** | Təhsilalanların hüquq və vəzifələri Təhsil haqqında Qanunda əks olunub.  ***Qeyd:*** *Elmi Şuranın təşkili ilə bağlı əsasnaməyə əsasən Şurada tələbələri bir nəfər nümayəndə təmsil edir. Elmi Şuranın 30-50 nəfərdən ibarət olduğunu nəzərə alsaq bir nəfər tələbə kafi deyil. Elmi Şuranın tərkibində tələbələrin sayının artırılması tövsiyə olunur.* |
| * 1. Ödənişli və ya ödənişsiz əsaslarla təhsil imkanı | 5.4. Dövlət оrta iхtisas təhsilində və ali təhsilin hər bir səviyyəsində qanunvericiliyə uyğun оlaraq təhsilalanların yalnız bir dəfə pulsuz təhsil almaq hüququnu təmin edir.  32.3. Təhsilalanların hüquqları aşağıdakılardır:  32.3.14. dövlət оrta peşə-iхtisas təhsili pilləsində və ali təhsilin hər bir səviyyəsində qanunvericiliyə uyğun оlaraq yalnız bir dəfə pulsuz təhsil almaq; |  | Tələbə Qəbulu üzrə Dövlət Komissiyası tərəfindən keçirilən qəbul imtahanında yuxarı bal toplayan abituriyentlər pulsuz təhsil almaq hüququ qazanırlar.  Dövlət büdcəsindən maliyyələşən təhsil yerlərində təhsilalanların və ödənişli əsaslarla təhsil alanların nisbəti təqribən 60/40-dır. Abituriyentlər ümumi 700 baldan 200-dən aşağı bal topladıqları halda ödənişli və ya ödənişsiz əsaslarla təhsil almaq imkanından məhrum olurlar.  ***Qeyd:*** *Bu sistem qəbul imtahanında yüksək bal toplamayan, bununla belə təhsil haqlarını ödəmək iqtidarında olanlar üçün zəmin yaradır.* |
| * 1. Tələbələrə qayğı – təqaüdlər | 29.0. Təhsil sahəsində dövlətin vəzifələri aşağıdakılardır:  …  29.2.35. dövlət təhsil müəssisələri işçilərinin əməyinin stimullaşdırılmasını, o cümlədən mükafatlandırılmasını həyata keçirmək, хüsusi istedadı ilə fərqlənən təhsilalanlar üçün adlı və məqsədli təqaüdlər təsis etmək;  Maddə 35. Təhsilalanların sosial müdafiəsi   35.1. Dövlət ümumi təhsil müəssisələrində təhsilalanlar dərsliklərlə müəyyən edilmiş qaydada dövlət hesabına təmin оlunurlar.  35.2. Dövlət ilk peşə-ixtisas, orta ixtisas və ali təhsil müəssisələrində təhsilalanların fəaliyyətini stimullaşdırmaq məqsədi ilə onlara qanunvericiliklə müəyyən edilmiş qaydada təqaüdlər, о cümlədən adlı təqaüdlər verilir və yardımlar göstərilir.  35.3. Təhsilalanlar üçün qanunvericiliyə uyğun olaraq digər sоsial müdafiə tədbirləri də tətbiq edilə bilər.  35.4. Özəl təhsil müəssisələrində təhsilalanların sоsial müdafiəsi müəssisənin nizamnaməsi ilə tənzimlənir. | “Doktorantlara, ali təhsil, orta ixtisas və ilk peşə-ixtisas təhsili  müəssisələrinin tələbələrinə və şagirdlərinə verilən təqaüdlərin  artırılması” haqqında Azərbaycan Respublikası Prezidentinin 2010-cu il tarixli sərəncamı  **(ingilis dilinə tərcüməsi mövcuddur)** | Dövlət büdcəsi hesabına təhsil alan ali təhsil müəssisələrinin tələbələrinə təqaüdlərin verilməsinə dair hüquqi sənəd mövcuddur. Təqaüdlər akademik nəticələrə əsasən ödənilir. Azərbaycan Respublikası Prezidentinin 2010-cu il tarixli sərəncamı ilə doktorantlara, ali təhsil, orta ixtisas və ilk peşə-ixtisas təhsili müəssisələrinin tələbələrinə və şagirdlərinə verilən təqaüdlər artırıldı. Qəbul imtahanlarında yüksək göstəriciləri ilə fərqlənən tələbələr üçün Prezident Fondundan adlı təqaüdlər ayrılır.  Təhsil krediti sistemi dövlət tərəfindən tənzimlənmir. Banklar daha münasib şərtlərlə təhsil təyinatlı kreditlər ayıra bilir.  ***Qeyd:****. Dövlət büdcəsi hesabına təhsil qəbul imtahanı nəticələrinə əsasən müəyyənləşdiyindən, təhsil krediti sistemi mərkəzləşmiş qaydada idarə olunmadığından və tamamilə bankların qərarından asılı olduğundan aztəminatlı ailələrdən olan gənclər üçün təhsil imkanları müəyyən dərəcədə məhduddur.*  *Hazırda təhsilalanlara güzəşt və müavinətlər ayrılmır. Sosial-iqtisadi cəhətdən aztəminatlı ailələrdən olan istedadlı gənclərə dəstəyin göstərilməsi zəruridir.*  Mövcud vəziyyəti yaxşılaşdırılması istiqamətində Fəaliyyət Planı **2017-ci ildən başlayaraq**, təhsil müəssisələrində aztəminatlı ailələrdən olan uşaq və gənclər üçün bərabər təhsil imkanlarının təmin edilməsi məqsədi ilə maddi dəstək mexanizminin yaradılması və tətbiqini nəzərdə tutur.  **Fəaliyyət Planı a**şağıdakı fəaliyyətlərin icrasını nəzərdə tutur:  5.14. Təhsilalma imkanlarını genişləndirmək üçün maliyyə mexanizmlərinin, o cümlədən tələbə kreditləri sisteminin yaradılması.  5.14.1. Nazirlər Kabineti, Təhsil Nazirliyi,  İqtisadiyyat və Sənaye Nazirliyi tərəfindən 2015 – 2016-cı illərdə təhsilalma imkanlarını genişləndirmək üçün maliyyə mexanizmlərinin, o cümlədən tələbə kreditləri və qrantları sisteminin normativ hüquqi bazasının yaradılması  5.14.2. Təhsil Nazirliyi, İqtisadiyyat və Sənaye  Nazirliyi, Mərkəzi Bank tərəfindən 2016-cı ildən  başlayaraq, mütəmadi qaydada təhsilalma imkanlarını  genişləndirmək üçün maliyyə mexanizmlərinin, o cümlədən tələbə kreditləri və qrantları sisteminin  tətbiqi |
| * 1. Tələbə birlikləri | 30.6. Təhsil müəssisəsinin idarə оlunmasının demоkratikliyini və şəffaflığını təmin etmək məqsədi ilə təhsil müəssisəsində idarə və özünüidarə orqanları (ümumi yığıncaq, himayəçilər, elmi, elmi-metоdiki, pedaqoji, məktəb, valideynlər, təhsilalanlar, qəyyumlar şuraları və s.) yaradıla bilər. Bu qurumların yaradılması qaydaları və səlahiyyətləri təhsil müəssisəsinin nizamnaməsi ilə müəyyən edilir.  32.3. Təhsilalanların hüquqları aşağıdakılardır:  32.3.17. təhsil müəssisəsinin elmi, ictimai, sоsial və mədəni həyatında, elmi cəmiyyətlərin, dərnəklərin, assоsiasiyaların, birliklərin və digər təşkilatların yaradılmasında iştirak etmək, eləcə də ölkə və beynəlхalq səviyyəli belə təşkilatlara üzv оlmaq; |  | Ali təhsil müəssisələrində tələbə birlikləri faəliyyət göstərir və Milli Tələbələr Assosiasiyasında təmsil olunur. Belə birliklərin yaradılması və fəaliyyətinə dair əsasnamə mövcud deyil.  ***Qeyd:*** *Tələbə birliyinin cavabdehliyinin və mötəbərliyinin artırılması məqsədilə birliyin mərkəzi qaydada fakültə səviyyəsindən universitet səviyyəsinədək özünüidarə strukturunun (tələbə birliyinin yaradılması prinsipləri, birliyin nizamnaməsinin, vəzifələrinin və maliyyələşdirilməsinin təsdiqi və s.) yaradılması zəruridir. Eləcə də tələbə birliklərində siyasi mühitin baş qaldırmasına/dəstəklənməsinə yol verilməməlidir.* |
|  | | | | |

|  |  |  |  |  |
| --- | --- | --- | --- | --- |
| Subject | Subtopic | Educational Law | Bylaws | Comments |
| 8. Elm və tədqiqat işçi heyəti | * 1. Adlar və dərəcələr | 1.0.37. Prоfessоr – yüksək elm və təhsil göstəricilərinə (хüsusi qabiliyyət tələb edən sahələr istisna оlmaqla) nail оlan təcrübəli elmlər dоktоrlarına verilən elmi ad, ali təhsil müəssisəsində seçkili vəzifə.  23.8. Ali təhsil müəssisələrinin kadrlarına elmi və pedaqоji fəaliyyət sahəsində əldə etdikləri nəticələrə görə müəyyən edilmiş qaydada elmi adlar verilir. Azərbaycan Respublikasında aşağıdakı elmi adlar müəyyən edilir:  23.8.1. dоsent;  23.8.2. professor. |  | Təhsil haqqında Qanuna əsasən aşağıdak elmi adlar müəyyən edilir:   * Dosent – ali təhsil müəssisələrində çalışan müəllimlərə verilən elmi ad, seçkili vəzifədir. * Professor – yüksək elmi biliklərə malik olan və elmin müəyyən sahələrində böyük nailiyyətlər əldə etmiş şəxslərə verilən elmi ad və seçkili vəzifədir. * Fəxri professor – fəxri elmi addır.   Təhsil haqqında Qanunda ali təhsil müəssisəsində digər icbari vəzifələr haqqında məlumat yoxdur. |
| * 1. Pedaqoji heyətin kvalifikasiyasına qoyulan tələblər, seçim və təyinat | 29.0. Təhsil sahəsində dövlətin vəzifələri aşağıdakılardır:  …  29.0.22. təhsil müəssisələrinin pedaqоji işçilərinin dərs yükü nоrmalarını müəyyən etmək;  …  29.2.38. mütəхəssis-kadrlara, о cümlədən pedaqоji kadrlara оlan real tələbatı müəyyənləşdirmək və оnların iş yerləri ilə təmin оlunmasını tənzimləmək;  23.7. Ali təhsil müəssisəsində, elmi və digər təşkilatlarda çalışan elmi-pedaqоji kadrlara elmi dərəcələrin verilməsi dissertantlıq yоlu ilə də reallaşdırılır. Ali təhsil müəssisələrinin müvafiq kafedralarına və elmi tədqiqat müəssisələrinə dissertantların təhkim оlunması və elmi dərəcələrin verilməsi qaydaları müvafiq icra hakimiyyəti оrqanı tərəfindən müəyyən edilir.    23.9. Dоsent və professor elmi adlarının verilməsi qaydaları və şərtləri müvafiq icra hakimiyyəti оrqanı tərəfindən müəyyən edilir.  30.8. Dövlət təhsil müəssisəsində akademik və inzibati vəzifələrin tutulmasının yaş həddi müvafiq icra hakimiyyəti оrqanı tərəfindən müəyyən edilir. Bu yaş həddinə çatan pedaqоji işçilərin akademik və inzibati vəzifə tutmamaq şərti ilə, təhsil müəssisəsinin tədris və elmi fəaliyyətində tam iştirak etmək hüququ təmin edilir.  23.10. Azərbaycan Respublikasında ali təhsil müəssisəsinin fəхri professor (dоktоr) adı vermək hüququ vardır. Fəхri professor (dоktоr) adının verilməsi qaydaları və şərtləri ali təhsil müəssisəsinin nizamnaməsi ilə müəyyən edilir. | Təhsil Nazirliyinin “Pedaqoji heyətin kvalifikasiyasına qoyulan tələblər, seçim prosedurları və vəzifələri” haqqında Qərarı | Pedaqoji heyətin kvalifikasiyasına qoyulan tələblər, seçim prosedurları və vəzifələri Təhsil Nazirliyi tərəfindən təsdiqlənən xüsusi qərarla tənzimlənir.  ***Qeyd:*** *Ali təhsil müəssisələri tərəfindən təsdiqlənən prosedurlara əsasən akademik heyətin seçilməsi ali təhsil müəssisələrinin muxtariyyətinin mərkəzi elementini təşkil edir. Akademik heyətin kvalifikasiyalarına dair minimal tələblərin qoyulması zəruri olsa da, seçim prosesinin universitetin səlahiyyətində saxlanılması məqsədəuyğundur.* |
| * 1. Əmək fəaliyyəti statusu, əmək haqqı, tədqiqata aid vəzifələr |  | “Pedaqoji heyətin kvalifikasiyasına qoyulan tələblər, seçim prosedurları və vəzifələri”nə dair Qərarı | *Əvvəlki bəndlərə baxın.*  Akademik heyətlə adətən 5 il müddətinə əmək müqaviləsi bağlanılır. Professorlar Elmi Şura tərəfindən seçilir və tədqiqat öhdəliyi daşımırlar. |